Ысын ир-егеттән дан ҡала » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Әҙәбиәт » Ысын ир-егеттән дан ҡала\nУл шәхестәр беҙҙең аранан киткәнгә апаруҡ ваҡыт үткән, шуға күрә улар хаҡында календарға ғына ҡарап, әҫәрҙәре, элегерәк яҙылған мәҡәләләре аша иҫкә алабыҙ. Биографик белешмәгә күҙ һалһаҡ, бына унда нимәләр яҙылған: Төхвәт Йәнәби (Төхвәтулла Кәлимулла улы Кәлимуллин) 1894 йылдың 14 февралендә Миәкә районының Йәнәби ауылында донъяға килгән. Ул тыуған ауылының исемен псевдоним итеп ала. Башланғыс кластарҙа ауылында уҡый, аҙаҡ Стәрлебаш мәҙрәсәһенә күсә. Йәйге оҙон ялдарҙа Ҡаҙағстанда балалар уҡыта. Зәйнулла ишан, Аҡмулла, Ш. Бабич, М. Ғафури үҙ заманында ҡаҙаҡ балаларына белем бирһә, “Башҡортостан” гәзитенең буласаҡ баш мөхәррире лә төбәктә мөғәллимлек эше менән шөғөлләнгән.\n1917 йылда әрме сафына саҡырыла, аҙаҡ Ҡыпсаҡ-Ете ырыу (хәҙерге Көйөргәҙе районы) хәрби комиссариатында эшләй. Артабан Мәскәү ҡалаһында Свердлов исемендәге университетта белем ала. Үҫәргән кантонына партия эшенә ҡайта. 1921 йылда Башпрофсовет президиумы ағзаһы, Башпрофсоветтың мәҙәниәт бүлеге мөдире итеп тәғәйенләнә. 1922 – 1924 йылдарҙа Арғаяш кантонында яуаплы эштәр атҡара.\nӘйткәндәй, “Юлдаш” радиоһында барған “Аҡлы-ҡаралы юлдар” тапшырыуында йыш телгә алынған Төхвәт Кәлимуллин ул шул уҡ Төхвәт Йәнәби. Үҙ заманында мәшһүр әҙип Ғәзим Шафиҡов Төхвәт Йәнәби шәхесенең аяныслы мәлдәрен өйрәнеп, уның өҫтөнән бер түгел, ә өс кеше шикәйәт яҙыуын архив материалдарына нигеҙләнеп иҫбатлай. Был хаҡта “Советская Башкирия” гәзитенең 1989 йылдың 29 август һанында сыҡҡан “Противостояние”. “Дело” Тухвата Янаби” тигән мәҡәләлә асыҡтан-асыҡ ваҡиғалар барышын һүрәтләп бирә. Бик ҡатмарлы мәлдәр булған, кешеләрҙең эске һыҙланыуҙары, икеләнеүҙәре, хатта бер-береһенән шикләнеүҙәре лә аңлашыла.\n1912 йылда Миәкә районында тыуған Бәҙриямал Мөхәмәҙиәрова Төхвәт Йәнәбиҙе ҡулға алған көндә, уларҙа йәшәү сәбәпле, бар ваҡиғаларҙың шаһиты була. Миәкә районының “Октябрь” (1994 йыл, 11-се һан) гәзитендә сыҡҡан мәҡәләлә Бәҙриямал инәй бына нимәләр һөйләй: “Хәҙисә апай (әҙиптең ҡатыны) менән тағы өс тапҡыр төрмәгә барҙыҡ. Әммә уны башҡа күрмәнек. Төрмәлә алып барған әйберҙәрҙе алдылар. Моғайын, уларҙы Төхвәт ағайға ла бирмәгәндәрҙер. Күпмелер ваҡыт үткәс, төрмәнән уларҙың таныштарын сығарғандар. Ул Хәҙисә апайға Төхвәт ағайҙы бик ныҡ туҡмауҙарын, хатта уның тештәре ҡалмауы, тырнаҡтарын һыуырыуҙары тураһында һөйләгән. Шулай итеп, беҙ һәйбәт кешене – Төхвәт ағайҙы юғалттыҡ...”\n1924 йылдан Йәнәбиҙе яҙмышы “Башҡортостан” гәзите менән бәйләй. Башта яуаплы сәркәтип, аҙаҡ етәксе вазифаһын башҡара. Хәйер, ғүмеренең ахырынаса ул башҡорт матбуғатында, Башҡортостан Яҙыусылар союзында көс түгә. Был мәғлүмәттәрҙең барыһы ла интернет селтәрендә бар, китаптарға теүәл ингән тип әйтмәҫ инем, сөнки Төхвәт Йәнәбиҙең бер туған һеңлеһе Ғилминисаның ейәнсәре (Мөршиҙәнең ҡыҙы) Мөгөлсөм Лоҡманова менән әңгәмәләшкәндә байтаҡ яңылыҡтар астым.\nҺөйләшеүҙең ярты сәғәтлек өлөшөн, видеотрансляция алып барып, “Бәйләнештә” социаль селтәренә лә ҡуйҙыҡ.\n“Башҡортостан” гәзитен етәкләгән шәхес\n– Мөгөлсөм апай, һеҙ, Миәкә районына ҡайтып, күренекле бабайығыҙҙың юбилей сараларында ҡатнашып килдем, тинегеҙ?\n– Эйе, февралдә тыуған яҡтарға ҡайтып, китапханала күренекле дәүләт эшмәкәре, яҙыусы, журналист Төхвәт Йәнәбиҙең тыуыуына 125 йыл тулыуға арналған байрамда булдыҡ. Ауыл халҡы бик матур итеп концерт әҙерләгән, йәштәрҙе, балаларҙы күренекле бабайымдың ижады менән таныштырҙылар. Әсәйемдең бер туған ҡустыһының ҡыҙы Гөлсирә мандолинала уйнап, бабайыбыҙ тураһында телмәр тотто. Төхвәт Йәнәби бит мандолинала ла, скрипкала ла уйнаған. Бер ғәйепһеҙ золом ҡорбаны булып, һәләк иткәндәр уны. Сарала М. Аҡмулла музейы директоры, яҙыусы Фәнис Янышев та ҡатнашты. Ғөмүмән, халыҡ күп йыйылды.\nӘйткәндәй, 115 йыллығын М. Ғафури исемендәге музейҙа үткәргәйнек. Шуныһына ҡыуанам: халыҡ онотмай, иҫкә алып, уның эштәре, яҙғандары тураһында һәр яңы быуынға еткерәләр. Йәнәби ауылындағы халыҡ күтәреп ала инде был сараларҙы.\nТөхвәт бабайым заманының алдынғы ҡарашлы, яҡты уйлы, изге ниәтле кешеһе булған. Һеҙ уны гәзитегеҙҙең элекке баш мөхәррире булараҡ беләһегеҙ. Баҫманы саф башҡортса сығарыу эшен көйләп ебәргән шәхес, тип яҙалар уның хаҡында хәтирәләрҙә. Уны күреп белгән, аралашҡан башҡа яҙыусыларҙың тәрән үкенес, йөрәк әрнеүе менән: “Халыҡҡа хеҙмәт итә торған, әле бик күп эштәр атҡараһы шәп кеше ине...” – тигән әрнеүле фекерҙәрен уҡыуы элегерәк беҙгә, туғандарына, бик ауыр була торғайны. Әммә йылдар үтә, замана, быуындар алышына, шулай ҙа Төхвәт Йәнәбиҙең исеме халыҡ теленән төшмәй.\nУйлап ҡараһаң, ул бит байтаҡ эштәр башҡарған. Ун ете генә ижад йылы эсендә ун алты китап сығарып өлгөргән. Етмәһә, үҙенең бер шиғырында әйткәнсә, барыһы ла бит эш араһында. Гәзит сығарғанда нисек итеп шиғыр, хикәйә яҙа алды икән, тим. Төндәрен яҙа торғайны, тип хәтерләгәне иҫтә бер туған һеңлеһенең ҡыҙы, билдәле балерина Ғәлиә Хафизова-Ҡолбарисованың.\nКитаптарының исемен уҡып ҡына бер мәл аптырап ултырғайным: “Партия һәм ауыл ярлылары”, “Батрактар өсөн тәүге һабаҡтар”, “Башҡорт ваҡытлы матбуғаты, 1919 – 1929 йылдар” тигәндәре, минеңсә, уның заманса фекерләгән, ошо дәүер һулышын журналистика, уны өйрәнеү аша халыҡҡа еткерергә тырышҡан шәхестең хеҙмәте хаҡында һөйләй. Бабайым шиғырҙар яҙыу менән бергә юмор оҫтаһы булараҡ та таныла. Ул кешеләрҙән әсе көлөп, мыҫҡыллы шиғырҙар, мәҡәләләр яҙмай, киреһенсә, ул ваҡыттағы әҙәбиәт торошона ла бәйле булдымы икән инде, халыҡсан юморы менән алдыра. Бына ауылдарҙа кеше араһында нисек итеп бер-береһенән шаярталар, ул да шул рәүешле итеп яҙа юморескаларын. Әҙәби тәнҡит мәҡәләләрендә лә, уның яҙған әҫәрҙәрендә лә кеше булып ҡала алыуын йыш телгә алалар.\nУл бит “Октябрь” журналын да күтәрешеп ебәреүҙә ҡатнаша. Төхвәт бабайым ойоштороусы ла булған. Йәмәғәт эштәрендә әүҙем ҡатнашҡан. Әгәр бары ижад менән генә шөғөлләнһә, әллә ниҙәр яҙып ҡалдырыр ине. Ана шул халыҡ өсөн эшләгәндә, ул бөтә сараларҙы ла ҡулланырға, мөмкин тиклем яңы, заман фекерен халыҡҡа еткерергә тырышҡан. Был бит үҙе бер батырлыҡ. Арғаяш кантонына барып эшләп йөрөүҙәрен дә иҫәпкә алғанда, Ватаны ҡайҙа ташлаһа, ул шунда иленең хеҙмәтсеһе булған. Был хаҡта уны белгән кешеләр ауыҙынан күп ишетергә насип булды миңә. Яҡуп Ҡолмой, Назар Нәжми кеүек күренекле яҙыусылар: “Төхвәт ағай беҙҙе эшкә алды, бик кеселекле кеше ине!” – тип уның юбилей сараларында ҙур сәхнәләрҙән сығыш яһаны. Улар уға бик рәхмәтле ине.\nУл музыкант та булған\n– Һеҙ өлкән быуын туғандарығыҙҙан Төхвәт Йәнәби тураһында ниҙәр ишеткәнегеҙ бар ине?\n– Төхвәт, Искәндәр бабайымдар, Ғилминиса ҡәртнәйем, Шәмсеҡәмәр, Хәтирә әбейемдәр – бер туғандар. Һәр береһе күренекле туғандары тураһында яратып һөйләй торғайны. Ҡәртнәйем гелән хәтерләр булды. Төхвәт бабайым Йәнәбигә ҡайтһа, Сафарға ла йыш барған. Бер мәл шулай уның килгән сағында сәхнәлә спектакль бара икән. Уның ҡайтыуын ишетеп, бар халыҡ урамға сыҡҡан, хатта артистар ҙа уйнауын туҡтатып, уның менән күрешергә ашыҡҡан. Сафар ауылы Дим буйында ғына урынлашҡан. Ул бында килгәнендә лә скрипкаһын ҡалдырмаған, һәр саҡ йылға буйына ултырып, моңло көйҙәр сығарған. Берсә һағышлы, берсә күңелсәк тә кеше ине, тип хәтерләйҙәр ине уны. Һеңлеһе Хәтирә әбейем дә йыш телгә алыр ине. Улар поезд менән Аксенға тиклем килеп, аҙаҡ ат менән ауылға ҡайтып йөрөгәндәр. Бик йыш ҡайта ине, тип һөйләйҙәр, ул тыуған яғы, ауылдаштары менән бәйләнешен өҙмәгән. Бигерәк тә ошо ике ауыл кешеләре ауыҙынан Төхвәт бабайым хаҡында яҡшы, яҡты хәтирәләр ишетеп үҫтек беҙ. 1993 йылда Хәтирә әбейем дә вафат булып ҡуйҙы. Уның ҡыҙы Дамира, Аллаға шөкөр, иҫән-һау.\nИскәндәр бабайымды ла күреп ҡалдым әле мин. Ул һоҡланғыс музыкант ҡына түгел, үҙе скрипкалар ҙа эшләгән кеше. Хәтирә әбейемдең ҡулынан ғүмере буйы мандолина төшмәне. Талантлы ғаилә булған улар. Әйткәндәй, Төхвәт, Искәндәр бабайымдарҙың бесән сапҡанда төшкән фотолары ла бар ине. Бик күркәм, тәбиғәт ҡосағында төшкән фото ине ул, тик ана шул юбилей саралары уңайынан алып китәләр ҙә юғалалар. Хәҙер шуныһы рәхәт, копияһын алып ҡалып була. Элегерәк фотолар өйҙән сығып китһә, артынан юллап ала алмаған саҡтар ҙа булды. Шул гәзит редакцияларында ятып ҡалдылармы икән инде?\nҒилминиса ҡәртнәйемдең улы Зайбарҙың улы Заһир Абайҙуллин – композитор. Ул Ғ. Әлмөхәмәтов исемендәге мәктәптә уҡыны, Өфө сәнғәт училищеһын тамамланы.\nӘсәләре лә, Шәмсениса ҡәртнәйем дә бит ниндәй ҡеүәтле кеше булған – Йәнәби ауылында Совет власының тәүге йылдарында ауыл Советы рәйесе вазифаһын башҡарған. Башҡорт ҡатын-ҡыҙҙары менән бергә Мәскәүгә Башҡортостан исеменән VI съезға делегат булып та һайланған һәм ҡатнашҡан кеше әле ул. Әйткәндәй, мин уны хәтерләйем, бергә мунса ингәндәрҙе лә беләм әле.\nАтайҙы алмаштырыр кеше\n– Төхвәт Йәнәбиҙең үҙенең балаһы булмаған тип яҙалар?..\n– Эйе, уның үҙенең балаһы булмаған, улар Йәркәй исемле малайҙы ҡарарға алған. Төхвәт Йәнәбиҙең бер туған апаһының ҡыҙы Ғәлиә апайым уларҙа үҫкән. Үҙ балалары кеүек ҡарағандар инде уны. Был йылдарҙа бабайымды Мәскәүгә эшкә күсерәләр, һәм ул балалар ҙа баш ҡалала белем ала. Ғәлиә апайым иҫе китеп һөйләр ине. Йәркәйгә күңелһеҙ булмаһын тип алып китә бит инде улар ауыл ҡыҙын да Рәсәйҙең баш ҡалаһына. Был ваҡытта уға ни бары ете генә йәш булған. Ул Мәскәү түгел, Ҡырғыҙ-Миәкәне лә, Өфөнө лә күрмәгән бала була. Улар баш ҡалала Ҙур Черкасск урамында, Кремлгә яҡын ғына йәшәйҙәр. Тәүге тапҡыр ул шунда күҙҙәрен бер асып бер йомған ҡурсаҡты күреп ҡала. Бабайым ҡыҙ баланың һоҡланыуы ла, ғәжәпләнеүе лә йөҙөнә сыҡҡанын яҡшы аңлаған, күрәһең, шунда уҡ уға ҡурсаҡты һатып алып бирә. Ауылда ла бит уны, бик йомарт, мул ҡуллы, бер ҡасан буш ҡул менән ҡайтып кермәҫ кеше ине, тип хәтерләйҙәр.\nБашҡорт зыялылары һәр заман үҙ-ара аралашып йәшәгән. Апайым ул йылдарҙа бабайым янына килгән халыҡ шағиры Мәжит Ғафуриҙы ла, Һәҙиә Дәүләтшинаның ире Ғөбәй Дәүләтшинды ла, артист Хажи Бохарскийҙы ла күргән. Мәскәүҙә йәшәгән ике йыл эсендә бабайымдарҙан башҡорт зыялылары һис өҙөлмәүен, тәрән фекерле әңгәмәләр ҡороуҙарын, киләсәкте күҙаллап һөйләшеүҙәрен хәтерләй ине ул. Ә инде Өфөгә ҡайтҡас, уларҙың йәшәгән өс бүлмәле фатиры зыялыларҙың йыйылыр урынына әйләнеп китә. Бабайым ҡурайҙа уйнап, йырлаған кешеләрҙең моңон тыңларға яратҡан. Дауыт Юлтый, Ғабдулла Амантай, Булат Имашев, Бәҙәр Йосопова йыш килгән. Ғәзиз Әлмөхәмәтов менән бергә төшкән фотоһы ла бар ине. Бына әллә кем алды, хәҙер хәтерләмәйем дә!\nҒәлиә апайымдың – Ғәлиә Хафизова-Ҡолбарисованың – танылған балерина булып китеүендә лә Төхвәт бабайымдың роле бик ҙур. Уның фатихаһы менән Ленинград хореография училищеһына ингән. Бабайым уға йыш ҡына хат яҙып торған, аҡса ебәргән. 1938 йылғы хәбәрҙе ишеткәс, Ғәлиә апайым, ғәҙел булмаған ҡарар сығарыусыларға ләғнәт уҡыным, ул бит миңә генә түгел, тотош халҡына атай булырҙай кеше ине, тип илағанын беләм. Әлбиттә, бабайымдың ғәйебе юҡлығын барыһы ла аңлаған, әммә нимә эшләй алһындар инде?! Туғандарын, Өфөләге аралашҡан кешеләрен хатта эҙәрлекләп йөрөткәндәр. Йылдары шулай булған. Быларҙы әле беҙ тарихи факт итеп һөйләйбеҙ, ә бит был ҡарарҙар артында кеше яҙмыштары тора. Уны 1937 йылдың 6 ноябрендә ҡулға алалар.\n– 1938 йылдың 10 июлендәге ҡанлы көндә атыла, тимәк, ошоға тиклем ул төрмәлә була?\n– Эйе, тап шулай. Ғәлиә апайым тап ошо мәлдә Ленинградтан ҡайтып төшкән була ла инде, ә бабайым юҡ. Әйтәм бит, уның әрнеп һөйләгәндәрен һүҙ менән генә һөйләп килештереп булмай. Әсәһе, ҙур ҡәртнәйем янына төрмәгә барып йөрөгән, уға ҡанға батҡан кейемдәрен тоттороп ҡайтарыр булғандар. Йәнәһе, йыуып алып килегеҙ. Туҡмағандар ҙа инде, тимәк. Ошоларҙы кешелек, кешеләр нисек онотһон ти? Был бит ил эсендәге вәхшилек. Өфөнөң Гоголь урамында урынлашҡан була бит инде ул төрмә. Иртәгә аталар тигән көндө Ғәзиз Әлмөхәмәтовтың төнө буйы йырлап сыҡҡанын Өфө халҡы ҡан илап тыңлаған. Был уның рухи көсө, ҡеүәте хаҡында һөйләй бит. Яҙмыштары нимәгә дусар ителгәнен аңлаған бит инде улар...\nҠатыны Хәҙисә әбейемде лә ултыртып ҡуялар. Ул бахырҡайым биш йыл ултырып сыға. Ҡалған ғүмерен ул бабайымдың ижадын барлап, халыҡҡа еткереүгә арнаны. 1956 йылда Төхвәт Йәнәбиҙең исеме аҡланғас, уға эшен алып барыуы күпкә еңелерәк тә булғандыр. Ауылда бюст асылды, музейы бар. Үҙҙәре йәшәгән Өфөнөң Карл Маркс урамында таҡтаташ тора. Бынан тыш, Инорс биҫтәһендә Төхвәт Йәнәби исемен йөрөткән урам да бар. Ул урамды ла барып ҡарап торам. Миәкәләге музейҙың яҙмышы менән дә даими ҡыҙыҡһынам. Кемдер берәү шөғөлләнергә тейеш бит. Инорстағы 68-се мәктәптән Ғилметдинова фамилиялы бер уҡытыусы шылтыратҡайны, ул: “Төхвәт Йәнәби урамындағы мәктәптә уҡыусылар яҙмышын да, биографияһын да белергә тейеш, беҙгә материалдар бирегеҙ әле!” – тигәйне. Барып күрешәһе бар әле.\nХәҙисә әбейемдең нисек тырышҡанын яҡшы беләм, сөнки ауылдан килгәс, уларҙа торорға тура килде. Барыһы ла бына бөгөнгөләй күҙ алдында.\nУларға барып урынлашыуым да ҡыҙыҡлы булды. Өфөнөң тимер юл вокзалынан трамвай менән “Балалар донъяһы” туҡталышына тиклем килдем дә ҡайҙа барырға икән тип торғанда, Нәғимә исемле апай мине фатирға төшөргән бер әбейгә алып китте. Унда бер ай тирәһе йәшәгәс, ул минең Миәкә районынан икәнлегемде белеп: “Таныштарыбыҙ бар, Төхвәт Йәнәби тигән шәп кеше бар ине”, – тимәһенме? Ул минең бабайым бит ул, тигәнемде һиҙмәй ҙә ҡалдым. Аҙаҡ инде уларға барып урынлашып, Хәҙисә әбейемдә йәшәнем. Торараҡ һеңлем килгәс, ул бында ҡалды, мин Ғәлиә апайым янына, Төхвәт бабайым ҡарап үҫтергән кеше янына, күстем. Элекке заман кешеләре бер-береһенә ярҙамсыл да булған. Урам буйынан кешегә алып барып урынлаштырҙы бит инде Нәғимә апай. Шул Хәҙисә әбейемде табырға булған инде, ә ул “халыҡ дошманы ҡатыны” исемен күтәреп, кеше менән бик аралашып та бармаған. Башҡаларға зыян килтереп ҡуймайым тигән маҡсатынан булған инде был теләге. Уның янына Сәғит Агиш, Ноғман Мусиндың ҡатыны Фәймә апай килеп йөрөй торғайнылар. Сәғит ағай Төхвәт бабайым тураһында һәр саҡ яҡшы фекерҙә булды.\nӘйткәндәй, Хәҙисә әбейемде хатта йортһоҙ ҡалдыралар. Улар Карл Маркс урамында йәшәһә, мин барғанда Ленин урамында тора ине инде. Әйткәндәй, бер мәл йортонда торған иҫтәлекле таҡтаташ юҡҡа сыҡты. Шунан район хакимиәтенә шылтыратып, яңынан ҡуйҙырыуҙы хәстәрләнем.\n– Ул бит заманының алдынғы ҡарашлы кешеһе булған. Барлыҡ хеҙмәте халҡы алдында. Нисек уға яла яға алғандар һуң?\n– Был хаҡта минең дә уйлап аптырағаным булды. Яуапты Ғәзим Шафиҡовтың яҙмаларында таптым. Уның өҫтөнән шикәйәт яҙҙыралар.\n– Берәй шиғырын уҡып китәм тип китабын ҡулыңа алдыңмы, Мөгөлсөм апай?\n– Эйе. Бына ошо шиғыр юлдары уның ижад, тормош асылына тап килә, минеңсә:\nКүңелем шат, рухым төшмәҫ –\nМөхәббәтем тулы халҡыма.\nБаҫҡан юлым матур, барам алға,\nҠарамамын алдым, артыма!\nШиғырҙары күп инде был йыйынтыҡта, әллә күпмеһен уҡырға булыр ине. Ҡайһы берҙә төндәр буйы уҡыйым уның яҙғандарын. Шундай ауыр замандарҙа улар бит юл ярыусылар булған, М. Ғафуриҙың йорт-музейына халыҡ шағиры янына барып йөрөгән, йыш аралашҡан. Ул өй ҙә бабайымдың яҡты рухын һаҡлай әле.\nМ. Ғафури исемендәге Башҡорт дәүләт академия драма театры музейында ла уның фотоһы тора. Бер мәл инеп ҡарап, күңелем тулып сыҡтым. Мин ни үҙем берәй ерҙә “т” хәрефен күреп ҡалһам да, уның хаҡындағы бар мәғлүмәтте йыйып, туплап барырға тырышам. Дәүләт учреждениелары тарафынан да ошондай хәтер эше алып барылыуын күреү – үҙе ҙур шатлыҡ. Нимә генә тимә, ваҡыт апаруҡ уҙған, башҡа төрлө дәүер, башҡа уйлы кешеләр йәшәй, әммә музей, китапхана, мәктәп кеүек изге урындарҙа йола һаҡлана, традициялар юғалмай икән, тимәк, халыҡ хәтерендә лә милләт өсөн янып йәшәгән, эшләгән кешеләр исеме йәшәйәсәк.\nБеҙҙең яҡта Төхвәт бабайымдың һүҙҙәренә яҙылған тағы ла бер йырҙы башҡаралар. “Аҫылсәсәк” тип атала ул. Уны Шәмсеҡәмәр әбейем, ҡәртнәйем, аҙаҡ минең әсәйем “Байыҡ” көйөнә йырлағанын йыш ишеттем.\nАҫылсәсәк үҙе өҙөлһә лә,\nЕҫе аңҡый уның болонда.\nАҫыл егет үҙе үлгәндә лә,\nИс(е)ме ҡала халҡы телендә.\nҮлһәң туғандарың аят уҡый,\nӨсөң, етең, ҡырҡың тулғансы.\nИл хаҡына яҡшы хеҙмәт итһәң,\nОнтолмаҫһың йылдар уҙғансы...\nБына ошо юлдар, әйтерһең, башҡорт яҙыусыһы, журналист, ойоштороусы Төхвәт Йәнәбиҙең үҙе хаҡында әйтелгән кеүек. Әгәр бөгөн беҙ уны телгә алабыҙ икән, бары тик ана шул башҡорт әҙәбиәтенә, матбуғатына һалған көсө өсөн.\n– Йәркәй тигән улдарынан кемдәр ҡалды? Улар башҡорт рухиәтендә Төхвәт Йәнәби тигән шәхес барлығын беләме?\n– Туғанҡайым, бабайым атылғас, әбейем төрмәгә ултыртылғас, ул бала юғалған. Уны таба алманылар. Аллаға шөкөр, үҙ балалары урынына ҡарап үҫтергән Ғәлиә апайымдың улы Камил, ҡыҙы Айһылыу бар. Улар ҙур яҙыусы Төхвәт Йәнәбиҙең дә, әсәләре балерина Ғәлиә Хафизова-Ҡолбарисованың, аталары композитор Шамил Ҡолбарисовтың да башҡорт донъяһы өсөн ниндәй ҙур шәхестәр икәнен яҡшы белә.\nАйһылыу менән аҙна һайын шылтыратышып, һөйләшеп торабыҙ. Ул ғаиләһе менән Европала йәшәй. Камил ғаиләһе менән Мәскәүҙә төпләнде.\nҺин тыуасаҡ илдең\nБоронғоһо иҫкә төшкәндә,\nБер һөрәнләп, әсе ләғнәт әйтеп\nТамғалағы килә үткәнде.\nАлға килә батша һалдатының\nҠынығынан сыҡҡан ҡылысы.\nҠан күленә батып кәүҙәләнә\nБөтә ил эсе.\nМеңәрләгән башҡорт ауылдары\nЯндырылыу күҙгә бәрелә.\nКөйҙөрөлгән тере кешеләрҙең\nҺүрәттәре алға ҡуйыла.\nЯндырылған күпме кешеләр,\nКисә генә һымаҡ кәүҙәләнеп,\nҠыҙғаныслы иҫкә төшәләр...\nКүңел күҙе күргәс шул саҡтағы\nЯндырылған илдең күмерен,\nБер ҡыҙғанып нисек иҫләмәҫһең\nМиллиондарҙың ауыр ғүмерен.\nУҙған юлың оҙон,\nКүргәндәрең һинең ҡатмарлы.\nҺөйләп бирер инем,\nУҙғандағы ауыр саҡтарҙы...\nӘгәр һин тыумаһаң,\nБеҙ ҙә тыумаҫ инек донъяға,\nАс, яланғас иңрәп,\nЙөрөр инек әле байҙарға!..\nХалҡым өсөн көн-төн эшләп\nшул юлда уйлай-уйлай\nМин бәхетле, мин ысын кеше\nтип уйлайым, ҡулыма һәр саҡ


Һәм йылдан-йыл күберәк телефон аша күп кеше интернет менән файҙалана. Шул иҫәптән, телефон селтәре файҙаланыусылар. өлөшө арта, кем ноутбук һәм персональ компьютер ҡулланыу. Тап шуға күрә өҫтәмә аҫтында мобиль платформаны һәм сервис үҫеүен күҙәтергә мөмкин. Chateek уның тураһында ҡайғыртыуы яҡшы, хәҙер еңел һәм тиҙ арала яңы смартфон ярҙамында эҙләй һәм һеҙҙең менән танышырға мөмкин. Ҡуллана аласыз, уны бездән туранан-тура ҡуйҙы.\nБөтә ч популяр видео, чат рулетка кеүек, видеочивать, телефон номерҙары менән танышырға һәм теркәү аккаунтын булдырыу һәм башҡа әүҙемләшеүен онлайн трансляция хәҙер. Ҡуллана аласыз, интернет-чат ярҙам ҡунаҡтарҙы инеү менән, тик үҙенең исемен һәм енесте билдәләйбеҙ. Беҙҙең чат, һеҙ түбәндәге функцияһында ҡулланыла ала: шул факттар өҫтәмә өҫтөнлөктәргә индерергә мөмкин, был егет менән ҡыҙ йәки һеҙҙең өсөн уңайлы менән ч бөтөнләй бушлай. Бынан тыш, ниндәй ҙә булһа бәйләнеш өсөн телефон номерын алмаштырырға сикләү юҡ кеүек. WhatsApp кеүек мессенджерҙарҙан, Viber, телеграмма, Skype һәм Facebook. Беҙҙең ча-ча өсөн браузер йәки йәшереп йәшерер ролен тулыһынса тап килә, һеҙҙең телефон айға һалыу түгел, сөнки тарихҡа эйә булһа хат алышабыҙ, хәбәр итеү һәм элемтә. Android системаһында мобиль телефон һәм планшет менән ч браузер аша файҙаланырға мөмкин, тик беҙҙең сайтта шашып. Барыһы ла етеш, өҫтәмә ресурстар кәрәк скачать өҫтәмә һеҙҙең үҙенең смартфон, һеҙ телефон һәм инергә рөхсәт бирә. Һеҙ популяр һәм был ҡабул итеү кәрәклеген йәшерен йәшерен мәхрүм ч.\nAndroid системаһында мобиль һәм өгөт-браузер версияһы һуңғы тиклем яңыртырға кәңәш ителә. Шулай уҡ бөтә алмай iphone һәм ipad ҡулланырға функциялы хужаһы видео-ч сикләй алмай. Иң мөһиме, эшләгеҙ, был тиклем safari һуңғы яңыртыу һәм ios версия. Һәм беҙҙең сайттан таба алаһығыҙ икән тип ысын дуҫ һәм донъяның теләһә ҡайһы нөктәһендә етәкселеге онлайн таныштырҙы. Фото ебәргән, уртаҡлаша һеҙҙең туранан-тура iphone. ч эмоцияларға һәм яңы кешеләр менән таныштым. Ләкин беҙгә өлгәшелгәндәрҙә туҡталып ҡалырға һәм беҙҙең даими бәйләнеше булған смартфон һәм яҡын киләсәктә яңы дуҫтарға һәр ваҡыт үҙе менән ҡалаға килеүселәр скачивать өҫтәмә ала. Ч мөмкинлеге булдырыу-алыштырғыһыҙ ярҙамсыһы бот хәлдә булыуы һеҙгә билдәле\n← Менән осрашыу ир-аттар\nКатушка һәм енси сайтында танышырға була заможняя ҡатын-ҡыҙ менән танышырға теләйем, заможняя ҡатын-ҡыҙ менән танышырға теләйем. катушка һәм енси Бушлай онлайн танышыу, ОКА →


Мөрәжәғәттәр ваҡыт капсулаһына һалынды\n10 Июль , 13:50\nVI Бөтә донъя фольклориадаһының ойоштороусылары һәм ҡатнашыусылары киләһе быуын вәкилдәренә һәм VII Бөтә донъя фольклориадаһы ҡатнашыусыларына төбәп мөрәжәғәт яҙҙы.\nБөгөн, 10 июлдә – VI Бөтә донъя фольклориадаһын ябыу көнөндә, мөрәжәғәттәр яҙылып, ваҡыт капсулаһына һалынды.\nШулай уҡ CIOFF менән Республика халыҡ ижады үҙәге араһында матди булмаған мәҙәни мираҫты һаҡлау, таратыу һәм киләһе быуындарға тапшырыу буйынса хеҙмәттәшлек тураһында протоколға ҡул ҡуйылды. Был хаҡтағы документҡа CIOFF Президенты Филипп Боссан һәм Республика халыҡ ижады үҙәгенең генераль директоры Артур Әлибәков ҡул ҡуйҙы. 37 илдән килгән ҡунаҡтар ошо иҫтәлекле ваҡиғаларҙың шаһиты булды.\nМилли делегациялар ултырышында VI Бөтә донъя фольклориадаһының ойоштороусылары һәм ҡатнашыусылары киләһе быуын вәкилдәренә һәм VII Бөтә донъя фольклориадаһы ҡатнашыусыларына төбәп мөрәжәғәттәр яҙҙы һәм уларҙы ваҡыт капсулаһына һалды. Мөрәжәғәттә киләсәккә төбәлгән изге, ихлас теләктәр урын алды. Капсулаларға мөрәжәғәттәр менән бергә фольклориаданың символдары – тәңкәләр, биҙәүестәр, милли костюмдарҙың туҡыма өлгөләре лә һалынды. Мәҫәлән, CIOFF Президенты Филипп Боссан капсула эсенә – тәңкә, ә В.Д. Поленов исемендәге Рәсәй Дәүләт Халыҡ ижады йорто директоры Тамара Пуртова – рус матрешкаһын, Башҡортостан Республикаһының мәҙәниәт министры Әминә Шафиҡова иҫтәлекле биҙәүес төшөрҙө.\nШулай уҡ бөгөн иртәнсәк VI Бөтә донъя фольклориадаһының ойоштороусылары һәм ҡатнашыусылары Салауат Юлаев майҙанында иҫтәлеккә күмәк фотоға төштө.\nҘур фольклор байрамын ябыу тантанаһы бөгөн 17.00 сәғәттә “Торатау” конгресс-холы янындағы амфитеатрҙа башлана. Программала – авиашоу, донъя һәм Рәсәй кимәлендә билдәле артистарҙың коллективтарҙың сығыштары ҡаралған. Байрам ҙур фейерверк менән тамамлана.\nИнеү бушлай, битлек режимын һаҡлау – мотлаҡ.\nРәмил Нафиҡов фотолары.


Сәйетбаба — Башҡорт Википедияһы\n54°05′11″ с. ш. 56°42′04″ в. д.HGЯO\n↘1452 кеше (2010)\n80 221 828 001\n80 621 428 101\nСәйетбаба, икенсе исеме Мырҙаҡай — Башҡортостан Республикаһының Ғафури районында урынлашҡан ауыл. Сәйетбаба ауыл Советы үҙәге. Донъялағы иң ҙур башҡорт ауылы. 2010 йылдың 14 октябренә ҡарата халыҡ һаны 2452 кеше. Почта индексы — 453064, ОКАТО коды — 80221828001.\n7 Видеояҙмалар һәм матбуғатта\n1850 йыл 27 сентябрь\n2010 йыл 14 октябрь 2452 1233 1119 50,5 49,5\nРайон үҙәгенә тиклем (Красноусольский): 57км\nЯҡындағы тимер юл станцияһы (Аҡкүл (Ғафури районы)): 72 км\nБашҡортостандың географик үҙәге, таш ҡуйылған урын (Ерек ауылы): 17 км\nСәйетбаба ауыл Советы үҙәге. Район үҙәгенән төньяҡ‑көнсығышта 57 саҡрым һәм Аҡкүл тимер юл станцияһынан төньяҡ‑көнсығышҡа табан 72 саҡрым алыҫлыҡта Мәндем йылғаһы буйында урынлашҡан. Ауылға Нуғай даруғаһы Кесе‑Табын улусы башҡорттары аҫаба ерҙәрендә нигеҙ һала. 1765 йылдан документтарҙа телгә алына. Тәүге төпләнеүсе Сәйетбаба Көбәков исеме менән йөрөтөлә. 1795 йылда 33 йортта 300 кеше йәшәгән, 1865 йылда 148 йортта — 864 кеше. Ауыл халҡы малсылыҡҡ, игенселек, умартасылыҡ, урман кәсептәре һәм тирмән ташы яһау менән шөғөлләнгән. 1906 йылда 2 мәсет, 2 мәҙрәсә, 2 тимерлек, 2 мануфактура һәм 4 бакалея кибете теркәлгән. XIX быуат башында Сәйетбабаға XVIII быуат аҙағында нигеҙләнгән Яңы Сәйетбаба бүлендек ауылы ҡушыла. Ауыл эргәһендәге сәтләүек ағасы ҡыуаҡлығы — тәбиғәт ҡомартҡыһы. Халҡы: 1906 йылда — 1092 кеше; 1920 йылда — 1798 кеше; 1939 йылда — 1960 кеше; 1959 йылда -__1938 кеше; 1989 йылда — 1396 кеше; 2002 йылда — 1543 кеше; 2010 йылда- 1452 кеше. Башҡорттар йәшәй (2002). Сәйетбаба урта мәктәбе, балалар баҡсаһы, участка дауаханаһы, мәҙәниәт йорто (халыҡ театры), китапхана, мәсет бар. Башҡорт тарихи‑мәҙәни үҙәге эшләй.\nСәйетбаба — яҡынса 300 йыллыҡ тарихҡа эйә булған Республикалағы иң ҙур башҡорт ауылдарының береһе. Был тирәлә элек-электән Кесе Табын ырыуы башҡорттары йәшәгән. Ғалимдарҙың иҫбатлауынса, кесе табындарҙың йәйләүҙә мал көтөүҙән ултыраҡ тормошҡа күсеп йәшәй башлауҙары ХVIII быуат баштарына тура килә. Сәйетбаба ауылына ла ана шул осорҙа нигеҙ һалынған. Ауылдың икенсе исеме — Мырҙаҡай. Сәйетбаба менән Мырҙаҡай икеһе — бер туған тарихи шәхестәр. Улар икеһе лә Өйә йылғаһы буйына ауыл нигеҙләгән һәм һуңғараҡ был ауылдар ҙурайып, бергә тоташҡан.\nБашҡа ауыл кешеләре кеүек Сәйетбаба халҡы ла, башлыса, малсылыҡ, ҡортсолоҡ, игенселек менән шөғөлләнгән, ағастан яһалған төрлө йыһаздар, тирмән таштары, сарҙар эшләп һатҡан. ХIХ быуат аҙағында ауылда ике мануфактура, дүрт аҙыҡ-түлек кибете булған, һәр кесе йома һайын баҙар уҙғарылған, һыу тирмәне эшләгән. ХХ быуат башын барлағанда инде ауылдағы өс мәсеттең икеһе эргәһендә ике мәҙрәсә һәм мәктәп эшләгәне билдәле.\n1937 йылдан ете йыллыҡ мәктәп урта мәктәп итеп үҙгәртелә. Бөйөк Ватан һуғышы йылдарында Жәлил Кейекбаев — мәктәп директоры, күренекле яҙыусы Сәғит Агиш уның урынбаҫары булып эшләй. 1969 йылда белем усағына Жәлил Кейекбаев исеме бирелә. Ауылдан сыҡҡан күренекле шәхестәр — төбәктең, халҡыбыҙҙың һынмаҫ терәге лә, ғорурлығы ла. Жәлил Кейекбаев, Әнүр Вәхитов, Кәбир Аҡбашев, Гөлнур Яҡупова, Лира Фәйзуллина, Ҡунафин Ғиниәт Сафиулла улы, Әбүбәкер Ишмырҙин, Мәҡсүт Шәйхулов һәм башҡа шәхестәрҙе, ғалимдарҙы, атҡаҙанған мәҙәниәт һәм мәғариф хеҙмәткәрҙәрен ауылдың күркәм һәм сағыу биҙәге тип атарға мөмкин.\nБөгөн иһә Сәйетбабала 620-нән ашыу йортта 2000-гә яҡын кеше йәшәй. Ауыл халҡы ҡортсолоҡ, ҡул эштәре, малсылыҡ менән шөғөлләнә. \nЕңеүгә 30 йыл урамы (рус. 30 лет Победы (улица))\nӘ.Вәхитов урамы (рус. А.Вахитова (улица))\nДәминовтар Туғандары урамы (рус. Братьев Даминевых (улица))\nЖ.Кейекбаев тыҡрығы (рус. Ж.Киекбаева (переулок))\nЖ.Кейекбаев урамы (рус. Ж.Киекбаева (улица)\nЕҙем урамы (рус. Зилим (улица))\nК.Сәғәҙиев урамы(рус. К.Сагадиева (улица))\nКаширин урамы (рус. Каширина (улица))\nКаширин тыҡрығы (рус. Каширина (переулок))\nКолхоз урамы (рус. Колхозная (улица))\nКомсомол урамы (рус. Комсомольская (улица))\nМәндем урамы (рус. Мендим (улица))\nМолодежная (улица) (рус. Молодежная (улица))\nЙәштәр тыҡрығы (рус. Молодежный (переулок))\nПартизан урамы (рус. Партизанская (улица))\nУтягановых (улица) (рус. Утягановых (улица))\nШишмә урамы (рус. Чишмы (улица))\nЮбилей урамы (рус. Юбилейная (улица))\nЮбилей тыҡрығы (рус. Юбилейный (переулок))\nВәхитов Әнүр Хисмәт улы (20 декабрь 1932 йыл — 24 декабрь 1984 йыл) — әҙәбиәт белгесе һәм яҙыусы, филология фәндәре кандидаты (1965). СССР Яҙыусылар союзы ағзаһы (1965). Жәлил Кейекбаев исемендәге премия лауреаты.\nИшемйәров Марат Һәҙиәт улы, «Хеҙмәт батырлығы өсөн» миҙалы менән бүләкләнеүсе\nИшмырҙин Әбүбәкер Әхмәҙулла улы (3.12.1936), ғалим-тау инженеры, юғары мәктәп уҡытыусыһы. Техник фәндәр докторы (2000), профессор (2005). Башҡортостан Республикаһының атҡаҙанған уйлап табыусыһы (2005).\nЙәноҙаҡов Аҙнабай Сәғит улы, «Почёт Билдәһе» ордены кавалеры\nКейекбаев Жәлил Ғиниәт улы (25 октябрь 1911 йыл — 19 март 1968 йыл) — күренекле башҡорт тел белгесе, төркиәтсе, яҙыусы, юғары мәктәп уҡытыусыһы, йәмәғәт эшмәкәре. 1944 йылдан СССР Яҙыусылар союзы ағзаһы. Филология фәндәре докторы (1961), профессор (1961). БАССР-ҙың 7-се саҡырылыш Юғары Советы депутаты. Башҡорт АССР-ының атҡаҙанған фән эшмәкәре (1967), РСФСР-ҙың халыҡ мәғарифы отличнигы (1967). Ленин (1967) һәм «Почёт Билдәһе» (1961) ордендары кавалеры.\nҠунафин Ғиниәтулла Сафиулла улы (22 ноябрь 1946 йыл) — ғалим-әҙәбиәт белгесе, юғары мәктәп уҡытыусыһы. 1990 йылдан СССР Яҙыусылар союзы ағзаһы. Башҡортостан Республикаһы Фәндәр академияһының мөхбир ағзаһы (2012), филология фәндәре докторы (1998), профессор (1999). Башҡортостан Республикаһының атҡаҙанған фән эшмәкәре (2009) һәм атҡаҙанған халыҡ мәғарифы хеҙмәткәре (1997), Рәсәй Федерацияһының почётлы юғары һөнәри белем биреү хеҙмәткәре (2006). Салауат Юлаев ордены кавалеры (2019).\nЛира Фәйзуллина, Башҡортостан радиоһының тәүге дикторҙарының береһе, Башҡортостан Республикаһының халыҡ артисы (1993).\nШәйхулов Нурислам Фәтхелислам улы (16.02.1929—27.09.1996), дәүләт хеҙмәткәре, уҡытыусы, журналист һәм яҙыусы. 1968—1975 йылдарҙа Белорет районының Егәҙе ауыл Советы рәйесе. 1993 йылдан Башҡортостан Яҙыусылар союзы ағзаһы. РСФСР‑ҙың халыҡ мәғарифы отличнигы (1967).\nШәрипов Миҙхәт Вилдан улы (8.07.1948), журналистика ветераны, «Башҡортостан» һәм «Кызыл таң» республика гәзиттәренең элекке үҙ хәбәрсеһе. Башҡорт АССР-ының атҡаҙанған мәҙәниәт хеҙмәткәре.\nЮлдыбаева Гөлнар Вилдан ҡыҙы (28.12.1976—26.11.2020), ғалим-фольклорсы. 1997 йылдан Тарих, тел һәм әҙәбиәт институты лаборанты, 2003 йылдан — кесе ғилми хеҙмәткәр, 2007 йылдан — ғилми хеҙмәткәр, 2008 йылдан — өлкән, 2019 йылдан әйҙәүсе ғилми хеҙмәткәр. Филология фәндәре кандидаты (2006).\nЯҡупова Гөлнур Миҙхәт ҡыҙы, яҙыусы\nСәлимов Йәнмырҙа Сәйфулла улы (5 июль 1914 йыл — 19 сентябрь 1989 йыл) — 112-се Башҡорт кавалерия дивизияһы яугиры, гвардия кесе сержанты. I дәрәжә Ватан һуғышы ордены кавалеры (1986).\nМәһәҙиев Марат Шәриф улы (рус. Магадеев Марат Шарифович) (20 июль 1962 йыл) — совет һәм партия эшмәкәре, 1987—1990 йылдарҙа ВЛКСМ-дың Стәрлетатаҡ ҡала комитетының икенсе һәм беренсе секретары, Башҡортостан Республикаһы Юғары Советының йәштәр эштәре, физик культура һәм туризм буйынса комиссия рәйесе. 1990 йылдың 11 октябрендә БАССР-ҙың уникенсе саҡырылыш Юғары Советының өсөнсө сессияһында республиканың дәүләт суверенитеты тураһында Декларация ҡабул иткән Башҡорт АССР-ының 12-се саҡырылыш Юғары Советы депутаты.\nҠунафин Мөнир Сәхиулла улы (17 март 1971 йыл) — башҡорт журналисы, шағир. 2020 йылдың февраленән «Ағиҙел» журналының баш мөхәррире. Рәсәйҙең һәм Башҡортостандың Журналистар һәм Яҙыусылар (2005) союздары ағзаһы. Башҡортостан Республикаһының атҡаҙанған мәҙәниәт хеҙмәткәре (2015).\nНиғмәтуллин Урал Миңлебай улы (8 март 1961 йыл) — «Башҡортостан» дәүләт телерадиокомпанияһы хеҙмәткәре, йырсы. Башҡортостан Республикаһының атҡаҙанған матбуғат һәм киң мәғлүмәт хеҙмәткәре (2008)\nАлтынбаев Сәмиғулла Ғиләж улы (рус. Алтынбаев Самигулла Гилязович; 12 август 1916 — ?) — 112-се Башҡорт кавалерия дивизияһының 58-се кавалерия полкы кавалерисы. Гвардия кесе сержанты. II дәрәжә Ватан һуғышы ордены кавалеры.\nРәхимғолов Сафа Әхмәтша улы (1912 йыл — 9 май 1973 йыл) — Бөйөк Ватан һуғышы яугиры, гвардия ҡыҙылармеецы, 112-се Башҡорт кавалерия дивизияһының разведка дивизионында кавалерист-разведчик, Ҡыҙыл Йондоҙ ордены кавалеры.\nШәйәхмәтов Ғиндулла Шириаздан улы (15 август 1930 йыл) — педагог, тыуған яҡты өйрәнеүсе. РФ мәктәбенең атҡаҙанған уҡытыусыһы (1992). Ҡурған өлкәһе Искәндәр (1953), 1957 йылдан — Ғафури районының Йөҙимән тулы булмаған урта мәктәбе директоры, 1961 йылдан — Имәндәш тулы булмаған урта мәктәп уҡытыусыһы, 1963 йылдан — Сәйетбаба урта мәктәбе директоры, 1967 йылдан — уҡытыусыһы. Кейекбаев Жәлил музейын ойоштороусыларҙың береһе һәм 1991 йылдан директоры. Ж.Ғ.Кейекбаев исемендәге премия лауреаты (1991). «Почёт Билдәһе» ордены кавалеры (1978).\nТелсе ғалим Жәлил Кейекбаев музейы\nСәйетбаба ауылы «Башҡорт тарихи-мәҙәни үҙәге»\nАуыл эргәһендә боронғо археологик ҡурғандар\n«Урман сәтләүеге» тәбиғәт ҡомартҡыһы\n«Әбйәлил ишан зыяраты» ҡомартҡыһы\n«Һуғышта ҡатнашыусыларға мемориаль таҡта»\nВидеояҙмалар һәм матбуғатта[үҙгәртергә | вики-тексты үҙгәртергә]\nВидео Сәйетбаба ауылында шәжәрә байрамы\n«Башҡортостан» Сәйетбаба кешеһе вертолёт эшләгән\nСәйетбаба ауылы тарихы (рус.)\n↑ Башҡорт энциклопедияһы. Сәйетбаба ауылы\n↑ «Усағында, йөрәгендә — Һүнмәҫ уттар, Сәйетбаба». Йәшлек гәзитенән 2016 йылдың 4 март көнөндә архивланған.\n↑ «Налог Белешмәһе» статистикаһында Сәйетбаба ауылы\n↑ Башҡорт энциклопедияһы — Шәйхулов Нурислам Фәтхелислам улы(недоступная ссылка) (Тикшерелеү көнө: 9 февраль 2019)\n↑ В Уфе скончалась молодой ученый, эпосовед Гульнар Юлдыбаева. ИА «Башинформ», 27 ноября 2020 года (рус.) (Тикшерелеү көнө: 27 ноябрь 2020)\n↑ Башҡорт энциклопедияһы.Шәйәхмәтов Ғиндулла Шириаздан улы\nСәйетбаба // Башҡорт энциклопедияһы. — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9. (Тикшерелеү көнө: 24 апрель 2022)\nСәйетбаба ауылы сайты\nА. З. Асфандияров «История сёл и деревень Башкортостана и сопредельных территорий» 156-сы б.\n«Налог Белешмәһе» статистикаһында Сәйетбаба ауылы\nhttps://ba.wikipedia.org/w/index.php?title=Сәйетбаба&oldid=1132239 ҡабул ителгән\nБыл бит һуңғы тапҡыр 12:13 4 май 2022 үҙгәртелгән.


Бер ҙә һынатмай беҙҙең ҡыҙҙар\n14 Сентябрь 2018, 13:40\n«Бала ҡулы ни тиклем оҫта булһа, ул шул тиклем аҡыллыраҡ. Ҡул оҫталығы камиллашҡан һайын аҡыл көсө лә нығына бара», – тигән педагог-новатор, яҙыусы Василий Сухомлинский. Ысынлап та, был һүҙҙәр бик дөрөҫ әйтелгән. Ун һигеҙ йыл эшләү дәүеремдә мин быға ҡат-ҡат инана барам. Ырғаҡ, энә менән бәйләү дәрестәре лә балаға бик ыңғай тәьҫир итә. Бәләкәй моторикаһы үҫеүе һөҙөмтәһендә телмәре, хәтере яҡшыра, иғтибарлығы, түҙемлелеге арта.\nТүңәрәккә йөрөүсе уҡыусыларым да быға асыҡ миҫал булып тора. Улар уҡыуҙа алдынғылыҡты бирмәй, мәктәп тормошонда ла бик әүҙемдәр. Мәҫәлән, Динә Сәлимова музыка мәктәбендәге бейеү түңәрәгендә лә шөғөлләнә, беҙгә лә йөрөп өлгөрә. Ырғаҡ, энә менән бәйләү түңәрәгенә беренсе синыфта уҡығанда уҡ яҙылғайны. Ярайһы ғына оҫтарып алып, конкурстарҙа ла ҙур еңеүҙәр яулай башланы. Һигеҙ йәштә генә булыуына ҡарамаҫтан, биштәр бәйләп, Стәрлетамаҡта үткән «Арт-старт» бәйгеһендә ҡатнашып, «Халҡыбыҙҙың рухи-әхлаҡ мәҙәниәтен һаҡларға һәм пропагандаларға өлөш индергәне өсөн» номинацияһында бүләкләнде. Был ярышта йәштәше Ирина Стучилина ла һынатманы. Бәйләгән эт уйынсығы ошо уҡ номинацияла еңеүсе булды. Ә Рәзилә Ишкилдина «Күгәрсендәр ояла» эшен башҡарып, «Башҡортостан ҡоштары» республика бәйгеһендә үҙен һынап ҡараны. Еңмәһә лә, сертификат алып, ҡыуанып ҡайтты.\nТүңәрәккә йөрөүсе башҡа ҡыҙҙарым да тик маҡтауға ғына лайыҡ. Уларҙың барыһын да яңы уҡыу йылы менән ҡотлап, тағы ла ҙурыраҡ уңыштарға ирешеүҙәрен теләйем.


Рәсәй Ғәҙәттән тыш хәлдәр министрлығының Башҡортостан буйынса идаралығы хеҙмәткәрҙәре Өфөгә ҡайтты\nУлар Ижевск ҡалаһында авария-ҡотҡарыу эштәрендә ҡатнашты. Ведомствоның матбуғат хеҙмәтенән хәбәр итеүҙәренсә, ҡотҡарыусылар алдында ҡуйылған бар бурыстар ҙа үтәлгән.\nИҫегеҙгә төшөрәбеҙ, был аҙнала газ шартлауы һөҙөмтәһендә Удмурт Республикаһының башҡалаһында 9 ҡатлы йорт емерелде. Фажиғәлә 7 кеше, шул иҫәптән ике бала һәләк булды. Зыян күреүселәргә ярҙамға Өфөнән 113 ҡотҡарыусы һәм 15 берәмек техника ебәрелде. Бөгөн һәм иртәгә Удмурт республикаһында матәм көнө иғлан ителгән.


Туған телдәр айлығы\n5 Апрель 2019, 15:26\nМәктәбебеҙҙә йыл һайын Туған телдәр айлығы уҙа. Уның барышында бик күп саралар үткәрелә. Бер көнөндә уҡытыусылар асыҡ дәрестәр күрһәтте. «Ҡышты оҙатыу», «Шәжәрә» байрамдары ойошторолдо.\nАй аҙағында үҙебеҙсә «Тау-тау хәбәр» тапшырыуы әҙерләнек. Уны мин – башҡорт телендә, V синыф уҡыусылары Сабина Мурзаева менән Лиана Аҡмаловалар урыҫса һәм татарса алып барҙы. Тапшырыуҙа Рассказовтар, Ҡашҡаровтар, Мөнировтар ғаиләләре үҙҙәре хаҡында һөйләне, шәжәрәләре менән таныштырҙы, концерт номерҙары күрһәтте. Ә ауылыбыҙҙың китапхана мөдире Зинфира Нәжиб ҡыҙы уларға үҙебеҙҙең ауылыбыҙ, тирә-яҡ мөхит тураһында һорауҙар бирҙе.\nБик ҡыҙыҡлы үтте Туған телдәр айлығы.\nАделина ҠАШҠАРОВА, VI синыф уҡыусыһы.


Ут менән шоу\nӨфөлә бер төркөм йәштәр файр-шоу менән шөғөлләнә. Салауат Юлаев майҙанында төрлө тамашалар уҙғара.\nЭлина Хәсәнова файр шоу менән йылға яҡын шөғөлләнә. Был шөғөлгә ҡыҙыҡһыныуы дуҫтарының утты буйһондороуын күргәс уяна. Файр шоу- ҡурҡыуҙарҙы еңеп сығырға ярҙам итә, ти үҫмер. Элина Хәсәнова, Өфө ҡалаһында йәшәүсе: «Репетициялар бина эсендә утһыҙ үтә. Бында беҙ ҡоралдар менән эш итергә, хәрәкәттәр башҡарырға өйрәнәбеҙ. Элементтарҙы ятлап алғас, иң мөһиме, утты тоҡандырғанда ҡурҡмаҫҡа кәрәк. Әгәр трюк башҡарғанда үҙеңә яңылыш тейһәң, янып китергә мөмкин». Файр шоу ҡыйыуҙар өсөн. Шөғөл һығылмалылыҡ талап итә. Янып торған ҡоралдар менән трюк башҡарғанда етеҙ һәм иғтибарлы булырға кәрәк. Шоу алдынан ҡоралдар махсус шыйыҡса менән эшкәртелә. Иң ҡурҡынысы - ауыҙҙан ут сығарыу. Уны биш йылдан ашыу файр-шоу менән шөғөлләнеүселәр генә башҡара ала. Динар Ғәлиев, оҫта: «Ҡала урамдарында ошондай шоуҙар ойоштороу бик оҡшай. Тамаша барышында халыҡ менән аралашабыҙ. Иң мөһиме хәүефһеҙлек ҡағиҙәләрен иҫтә тотоу». Тамашасылар файр шоуға йылдам йыйыла. Кескәйҙәр өсөн дә, ололар өсөн дә ул ысын мөғжизә кеүек. Төркөм шоу барышында төрлө бейеүҙәр башҡара. Скоморох костюмдары ла юҡҡа һайланмаған. Был кейем кәйефте тағы ла күтәрә, ти файр шоу оҫталары. Тамашаны тағы ла серлерәк итеү өсөн, байрамда файр шоу килеп сыҡҡан Яңы Зеландия ҡәбиләләре йыры ла башҡарыла.


Ленинград блокадаһын еңеү\nБыйыл “Осҡон” операцияһына 75 йыл тула. Уның һөҙөмтәһендә совет ғәскәре Ленинград блокадаһын тар-мар итеүгә өлгәшә.\nЛенинград блокадаһын еңеү көнө официаль рәүештә 1943 йылдың 18 ғинуарына ҡарай, әммә Ленинград һәм Волхов янындағы ҡаты алыштар тағы ла өс ай дауам итә әле.\nБөгөн Бөтә Донъя Брайль Азбукаһы көнө билдәләнә\n04 января 2022, 22:27 Был дата Берләшкән Милләттәр ойошмаһы Генераль Ассамблеяһы тарафынан мөмкинлектәре сикләнгән кешеләр проблемаһына иғтибарҙы арттырыу маҡсатында иғлан ителә. Ер шарында 39 миллионға яҡын һуҡыр кеше иҫәпләнә, күреү һәләте насар булғандар тағы ла күберәк. Тактиль шрифт уларға аралашырға, белем алырға, яңы мәғлүмәт тупларға һәм фекерҙәрен еткерергә ярҙам итә.\nТест "Уңайлы мөхит".\n"Уңайлы мөхит" тоталь тест-тренингы 2021" проекты тормошҡа ашырыла. Проект граждандарҙың инклюзия, Рәсәйҙә инклюзив волонтерлыҡты, һөнәри йүнәлеште үҫтереү, инвалидтарҙы эшкә урынлаштырыу өлкәһендә белемдәрен күтәреүгә йүнәлтелгән.


«Алексеевка» совхозында һәм «Байрамғол» агрофирмаһында иң күп һөт һауыла // Иҡтисад | новости башинформ.рф\n«Алексеевка» совхозында һәм «Байрамғол» агрофирмаһында иң күп һөт һауыла\n12:35, 3 марта 2010 Иҡтисад\nӨфө районының «Алексеевка» совхозы» дәүләт унитар ауыл хужалығы предприятиеһы һәм Учалының «Байрамғол» агрофирмаһы» яуаплылығы сикләнгән йәмғиәте малсылары республикала иң күп һөт һауып ала. Совхоз — тоҡом малы заводы, ә агрофирма тоҡомсолоҡ репродукторы статусына эйә. Уҙған йылда Алексеевка эшсәндәре һәр һыйырҙан уртаса 8065 килограмм һөт һауып алған, ә агрофирма малсылары – 7081 килограмм.\nСовхоз 2008 йылғы һөҙөмтәләрен һаҡлап алып ҡалған, ә Учалы районы хужалығы уны кәметкән (2008 йылда агрофирмала бер һыйырҙан уртаса 8067 килограмм һөт һауылған).\nАлдынғы «һөт биреүсе» тоҡом малы хужалыҡтары иҫәбенә йәнә Дүртөйлө районының Киров исемендәге һәм Горшков исемендәге тоҡомсолоҡ заводтары һәм ошондай уҡ статуслы Калинин исемендәге ауыл хужалығы кооперативы инә. Бындай күрһәткес буйынса иң яҡшы тоҡом репродукторҙары булып Тәтешле районының К.Маркс исемендәге ауыл хужалығы кооперативы, Ауырғазының «Уңыш» ауыл хужалығы кооперативы, Туймазының «Бишенде» ауыл хужалығы кооперативы һәм «Нерал Матрикс» ауыл хужалығы предприятиеһы һанала.\n— Дөйөм алғанда тоҡом хужалыҡтарының барыһынан да һыйырҙан уртаса йыллыҡ һауым 5208 килограмм тәшкил иткән, — тине республиканың ауыл хужалығы министрының беренсе урынбаҫары Николай Коваленко. – Шул уҡ ваҡытта, бонитировка мәғлүмәттәре буйынса, һыйырҙарҙың 23 проценты алты мең килограмдан ашыу һөт биргән. Был генетик потенциалдың ҙур булыуын аңлата.\nМалсылыҡ предприятиелары эшмәкәрлегенең һөҙөмтәлелеген билдәләүсе йәнә бер күрһәткес – 100 һыйырҙан алынған быҙау иҫәбе. Дүртөйлө тоҡомсолоҡ заводтары 100 быҙау алған, ә Тәтешле тоҡом репродукторҙарында һәр йөҙ һыйырға 98 быҙау тура килә.\nТоҡом малсылығында һыйырҙарҙы яһалма аталандырыу, тимәк, ошоға ярашлы, махсус пункттар иҫәбе лә ҙур әһәмиәткә эйә. Бөгөн республикала бындай 751 пункт эшләй. Был эш һәйбәт алып барылған райондарҙа быҙауҙар иҫәбенең дә, һауылған һөт күләменең дә күберәк булыуы күҙәтелә. Мәҫәлән, Дүртөйлө, Саҡмағош һәм Тәтешле райондары ауыл хужалығы предприятиеларында һайырҙарҙың 95 проценттан ашыуы яһалма аталандырыла, һәм уларҙа 100 һыйырҙан 95-тән 99-ға тиклем быҙау алына. Республика буйынса был күрһәткес сағыштырмаса 80 процентҡа тиң. Ҡайһы бер райондар быға бөтөнләй әһәмиәт бирмәй. Мәҫәлән, Бүздәк районында һыйырҙарҙы яһалма аталандырыу менән уҙған йылда бөтөнләй шөғөлләнмәгәндәр.\nТеги: ауыл хужалығы, малсылыҡ, һауым, тоҡомсолоҡ эше


“Тау йылғаһы ауазы” ниҙәр һөйләй?\n12 Июнь 2019, 15:35\nОшо көндәрҙә Белорет районының Манышты ауылында бик ҡыҙыҡлы һәм урындағы халыҡ өсөн ғәҙәти булмаған сара үтте: “Тау йылғаһы ауазы” тигән башҡорт телендә сыҡҡан шиғырҙар йыйынтығының исем туйы.\nНиңә, бөгөн китап сығармайҙармы ни?! Аҙым һайын типография, тапҡанһың кеше аптыратырлыҡ нәмә тип әйтәсәкһегеҙ. Уныһы шулай, XXI быуатта йәшәйбеҙ, китап сығарам, шиғырҙарымды баҫтырам тиһәң, йыраҡ йөрөйһө түгел – аҡсаң ғына булһын. Тик Маныштыла йәшәгән, ошонда тыуған йә иһә яҙмышын ауыл менән бәйләгән 18 авторҙың шиғырҙарын туплап, китап итеп сығарып, исем туйын шунда үткәреү бөгөн сенсацияға торошло күренеш тиергә лә була!\nСәғәт 12 лә тулмаған әле, ә Манышты гөрләй. Бигерәк тә ауыл мәктәбе китап туйына килгән ҡунаҡтарҙы ҡаршылау менән мәшғүл. Сараның белем усағы бинаһында үтеүе, уның директоры Илшат Моратшиндың ауыл тормошона битараф булмауы – ыңғай күренеш. Кешеләрҙең йөҙө лә көләс, тирә-яҡҡа байрам төҫө ингән.\nБайрам ҡунаҡһыҙ булмай бит инде. Яңы сыҡҡан китаптың исем туйына “Урал” гәзитенең баш мөхәррире Сатура Минһажетдинова, танылған шағир, республиканың “Ҡуңыр буға” төбәк йәмәғәт ойошмаһы етәксеһе Мәүлит Кәримов, Инйәр ауылы хакимиәте башлығы Ғайса Мөфтәхетдинов, Инйәрҙәге 2-се урта мәктәп директоры Рафил Иҙрисов, ауылдың абруйлы кешеләре, аҡһаҡалдары, ағинәйҙәре һәм башҡа күп ҡунаҡтар саҡырылған.\nСара V класс уҡыусылары башҡарыуындағы йыр менән башланып китте. Манышты ауылы муллаһы Мөхәмәт хәҙрәт китап авторҙарына үҙенең фатихаһын бирҙе, аҡ юл теләне. “Тау йылғаһы ауазы”н сығарыуҙы ойошторған, шулай уҡ был баҫмала алтмыштан ашыу шиғырын баҫтырған, юридик белем алып, Эске эштәр министрлығы сафтарында оҙаҡ йылдар хеҙмәт иткән Рөстәм Миһранов китаптың барлыҡҡа килеү тарихы, авторҙарҙың ижады менән ҡыҫҡаса таныштырып үтте. Бер нисә китапты сарала ҡатнашҡан ҡунаҡтарға, мәктәпкә, мәктәп музейына тапшырҙы, баянда уйнап, тамашасыларға үҙе яҙған йырын ишеттерҙе.\nСаҡырылған ҡунаҡтар баҫма авторҙарына йылы һүҙҙәр әйтте, ижади уңыштар теләне. Бынан тыш, кисәлә Маныштынан Бөйөк Ватан һуғышында ҡатнашҡан яугирҙәр исемен мәңгеләштереү өсөн һәйкәл төҙөү мәсьәләһе лә күтәрелде.\nКисә йыр-моңға ла бай булды. Инйәр мәҙәниәт йортоноң художество етәксеһе, “Елмерҙәк” халыҡ театры етәксеһе Сәғилә апай моңло тауышы менән байрамды биҙәне. Мәктәп уҡыусылары, ауылдың студенттары тарафынан әҙерләнгән бай йөкмәткеле концерт та кисәне йәмләне. Килгән ҡунаҡтар хөрмәтенә әҙерләнгән табын янында ла йыр-моң өҙөлмәне.\nҺуңғы ваҡытта тел, милләт тип күп һөйләйбеҙ, кемдәрҙелер әрләйбеҙ, ғәмәлдә күп ғәйеп – үҙебеҙҙең битарафлыҡта. Был насар күренеш ауылдарҙа ла күҙәтелә. Телебеҙҙе һаҡлауҙы, милләтебеҙҙең йөҙөн яҡтыртыуҙы үҙебеҙҙән башларға кәрәк. Быға Манышты ауылынан сыҡҡан 18 әҙиптең йыйылып, “Тау йылғаһы ауазы” тип исемләнгән китап нәшерләүен өлгө итеп ҡуйырға була! Улар ҙа бит ғаилә ҡарай, донъя көтә, балалар үҫтерә, илебеҙҙең ҡатмарлы сәйәси заманында тырышып-тырмашып йәшәй. Шулай булыуға ҡарамай, мөмкинлек табып ижад итәләр, үҙ аҡсаһына китап сығаралар, телебеҙҙе үҫтереүгә өлөш индерәләр. Афарин, маныштылар!


Башҡортостан журналисы Владимир Путинға һорау бирҙе\n23 Декабрь 2021, 20:56\nӨфө 450 йыллыҡ юбилейына өҫтәмә федераль ярҙам аласаҡ.\nБашҡортостандан Президенттың матбуғат конференцияһында биш кеше ҡатнашты. Улар – Руслан Шәрәфетдинов (“Башинформ” мәғлүмәт агентлығының баш мөхәррире), Артур Хәсәнов (“Горобзор” сайты етәксеһе), Гөлназ Хәйбуллина (БЮТ хәбәрсеһе), Максим Окунев (“РБК” хәбәрсеһе) һәм Вадим Исламов (БЮТ операторы).\nШуныһы ҡыуаныслы, матбуғат конференцияһында Башҡортостан юлдаш телеканалы хәбәрсеһе Гөлназ Хәйбуллина үҙенең һорауын бирә алды.\nПрезиденттың матбуғат хеҙмәте етәксеһе Дмитрий Песков Гөлназдың йөрәк төшөрөлгән “Из Уфы” тип яҙылған плакатына иғтибар итте һәм уға һүҙ бирҙе. Гөлназ дәүләт башлығы менән башҡортса иҫәнләште һәм башҡорттарға сәләм әйтте.\n– Беҙ үҙебеҙҙең баш ҡалабыҙ Өфөнө бик яратабыҙ. 2024 йылда ул үҙенең юбилейын билдәйәсәк, һеҙ был туралағы указға ҡул ҡуйҙығыҙ. Ошо айҡанлы федераль ярҙам буласаҡмы? Беҙгә яңы социаль объекттар, күперҙәр, тигеҙ юлдар кәрәк. Һеҙ байрам итеүгә киләһегеҙме? – тине ул.\n– Саҡырыуығыҙ өсөн рәхмәт. Килергә тырышырмын, – тине Владимир Путин. – Өфө – һоҡланғыс ҡала, Волга буйы федераль округында – иң яҡшыларҙың береһе. Ул электән Рәсәйҙең Ислам донъяһы үҙәге булараҡ билдәле. Беҙ коллегалар менән әҙерлек тураһындағы махсус документ сығарҙыҡ. Республика етәкселеге менән әҙерлек барышында һеҙҙең өсөн ниндәй объекттар өҫтөнлөклө буласағын билдәләйәсәкбеҙ. Бында өҫтәмә ресурстар кәрәкмәй, инфраструктура, юл һәм социаль өлкәләргә, мәҙәниәткә тип бүленгән аҡсаны дөрөҫ итеп файҙаланырға кәрәк. Өфө үҙенең юбилейын лайыҡлы, матур итеп үткәрергә тейеш. Әгәр өҫтәмә саралар кәрәк булһа, уны ла бүлербеҙ.\nШулай уҡ Гөлназ Президенттан, Өфөлә хоккей буйынса донъя чемпионатын үткәреү мөмкинме, тип һораны. “Беҙ “Салауат Юлаев” командаһы менән дан тотабыҙ”, – тине ул.\n– Эйе “Салауат Юлаев” – бик шәп команда һәм юғары сифатлы. Донъя чемпионаты буйынса әлегә әйтә алмайым, ҡарарға кәрәк. Минеңсә, киләһе чемпионат Питерҙа үтергә тейеш. Логистика буйынса Санкт-Петербург менән Өфө бер-береһенән алыҫ урынлашҡан. Бындай ҡарарҙы Халыҡ-ара хоккей федерацияһы ҡабул итә. Һис шикһеҙ, шуны әйтәм, Өфө иң юғары кимәлдәге халыҡ-ара сараларҙы үткәрә ала. Уйларбыҙ бының турала, – тине Владимир Путин.


Яҡташтарым, һеҙгә ышанам!\n30 Ноябрь 2020, 18:34\nБер-беребеҙ менән араны һыуытмай, фекерҙәребеҙ, уй-ниәттәребеҙ уртаҡ булып, һөйөнөс-көйөнөстәрҙе бүлешеп, изге ниәттәребеҙҙе бойомға ашырып, именлектә, сәләмәтлектә артабан да тормош юлынан бергә атлайыҡ.\nХөрмәтле, гәзит уҡыусылар!\nУн һигеҙ йыл дауамында баҫмабыҙҙы алдырып, беҙҙең алмаштырғыһыҙ уҡыусыбыҙ, тоғро дуҫыбыҙ булғанығыҙ өсөн, тәү сиратта, сикһеҙ рәхмәтемде белдерәм. Арағыҙҙа әүҙем яҙышҡандар, гәзиттең, яҙмышын, киләсәген хәстәрләп, яҙылыу кампанияһы осоронда ярҙам ҡулы һуҙғандар, хеҙмәттәшлек иткәндәр бар. Һеҙҙең өлөшөгөҙ баһалап бөткөһөҙ.\nЙылына ике тапҡыр гәзиткә яҙҙырыу ойошторола. Әле киләһе йылдың тәүге ярты йыллығын хәстәрләүҙең зыҡ ҡубып ҡыҙған мәле. Заманса технологиялар үҫешкән, теләгән мәғлүмәтте интернет селтәре аша алыу мөмкинлеге асылған ваҡытта баҫманы, уҡыусыларҙы һаҡлап ҡалыу еңел түгел, әлбиттә. Йылдар дауамында беҙҙең тарафтан күп төрлө өгөтләү, битарафтарҙы намыҫландырыу һүҙҙәре лә аҙ яңғыраманы. Гәзиттең хаҡы магазинға бер барып аҙыҡ тултырып алыуҙан башлап, телде һаҡлау, илһөйәрлек бурыстарын барлауға барып етә инек. Бөгөнгө мөрәжәғәтемдә уларҙы ҡулланырға, бер үк һүҙҙәрҙе ҡабатларға йыйынмайым. Сөнки яҡташтарымдың ихласлығына, рухи көсөнә, изге күңеленә, берҙәмлегенә ышанам.\nБаҫмабыҙ - уртаҡ бер аралашыу майҙаны, көнүҙәк мәсьәләләрҙе күтәреп сыҡҡан түңәрәк өҫтәлебеҙ, бер-беребеҙҙең ҡабатланмаҫ йәмен, йылыһын һаҡлаған сығанағыбыҙ. Әйтергә кәрәк, ташҡа баҫылған исемдәр, гәзитебеҙҙә донъя күргән мәҡәләләр – мәңгелек ҡиммәтәр. Мәғлүмәт ҡағыҙ һәм электрон вариантта архивта туплана һәм һаҡлана. Киләсәк быуын вәкилдәре туғандары, ҡәрҙәштәре тормошон, ғөмүмән беҙҙең дәүер йәшәйеше, ваҡиғалар тураһында беләсәк.\nДөрөҫ, пандемия бәкәлгә төрлө яҡлап һуҡты. Тормошобоҙҙо ҡырҡа үҙгәртеп, ҡаты һынау аҫтына ҡуйҙы. Кәйеф тә, хәл-торош та барыбыҙҙыҡы ла бер төрлө. Әммә ошондай ауыр, билдәһеҙ осорҙа ла бергә һәм берҙәм булып ҡалайыҡ, гәзитебеҙ аша аралашайыҡ, әйтәһе һүҙҙәребеҙҙе бер-беребеҙгә еткерәйек. Интернет селтәрендә, телерадиотапшырыуҙарҙа мәғлүмәт күп, тик унда күрше аулдан Хәлимә апайҙың ниндәй рецепт буйынса ҡоймаҡ ҡойғаны йә булмаһа үҫеп кенә килгән балаларҙың бәләкәй еңеүҙәре, райондың икенсе өлөшөндә йәшәгән Зәки ағайҙың ғаиләһе, уларҙың шөғөлдәре тураһында мәҡәләне махсус эҙләп тә таба алмаясаҡһығыҙ. “Көнгәк” - райондаштарҙың, ҡырҙа йәшәгән яҡташтарҙың араларын яҡынайтыусы. Уның бәҫе, мәртәбәһе, артабанғы эшмәкәрлеге фәҡәт гәзитте алдырып уҡыусыларға бәйле. Ул – халыҡтыҡы. Шуға күрә уҡыусыларыбыҙҙың яҙмалары, фекерҙәре, тәҡдимдәре, хатта тәнҡиттәре беҙгә бик мөһим. Ҡотлау һүҙҙәрен еткергегеҙ килә икән – юл асыҡ, ижади эшегеҙҙе баҫтырырға теләһәгеҙ – рәхим итегеҙ, конкурстарҙа әүҙем ҡатнашығыҙ, быға тиклем гәзит битендә сағылмаған шәхестәребеҙҙе күрһәтегеҙ, уй-фекерегеҙ менән уртаҡлашығыҙ.\nГәзиткә яҙылыу ысулдары хаҡында һәр саҡ яҙып киләбеҙ. Йыраҡта йәшәгәндәр өсөн электрон версия ҡаралған. 3-нән алып 31 декабргә тиклем декада иғлан ителә. Арзаныраҡ хаҡты күҙ уңынан ысҡындырмағыҙ. Туғандарығыҙға, яҡындарығыҙға бүләк итеп яҙҙырығыҙ.\n“Класташтар”, “Бәйләнештә” социаль селтәрҙәрендә “Көнгәк” төркөмдәре бар. Унда яҡындарығыҙҙы, дуҫтарығыҙҙы йәлеп итһәгеҙ беҙ бик рәхмәтле. Сайтты асып уҡыуығыҙ ҙа мөһим, унда гәзиттә сыҡмаған мәғлүмәт байтаҡ.\nХөрмәтле яҡташтар! Бер-беребеҙ менән араны һыуытмай, фекерҙәребеҙ, уй-ниәттәребеҙ уртаҡ булып, һөйөнөс-көйөнөстәрҙе бүлешеп, изге ниәттәребеҙҙе бойомға ашырып, именлектә, сәләмәтлектә артабан да тормош юлынан бергә атлайыҡ.\nӘлиә ӘМИРОВА, "Көнгәк" гәзитенең баш мөхәррире.


Бөгөн Рәсәй һәм Америка Сүриә күгендә конфликтлы хәлдәрҙе иҫкәртеү буйынса һөйләшеүҙәр үткәрәсәк. Ҡушма Штаттар был осрашыу тиҙ арала Вашингтон менән Мәскәү араһында Сүриә өҫтөндә осоу хәүефһеҙлегенә булышлыҡ итер тип ышана. Румынияның бер-нисә ҡалаһы һыу аҫтында ҡалған. Автомобиль һәм тимет...\nБөгөн контроль-иҫәп палатаһында ауыл хужалығын техник һәм технологик камиллаштырыу өсөн бүленгән дәүләт сығымдарын дөрөҫ файҙаланыу һөҙөмтәләре ҡаралды. Унда Башҡортостандың ауыл хужалығы министрлығы, машина-трактор станциялары эшмәкәрлеге тикшерелде. Докладта билдәләнеүенсә, предприятиелар...\nӨфөлә төҙөлөш өсөн урындар етмәй\nБөгөн был турала ҡала хакимиәте башлығының беренсе урынбаҫары Александр Филиппов белдерҙе. Социологик тикшереүҙәр күрһәтеүенсә, халыҡты фатирҙарға хаҡтарҙың юғары булыуы борсой. Ошоно иҫәпкә алып социаль торлаҡ төҙөлөшөн арттырыу буйынса эш алып барыла. Бөгөн ошо программа буйынса алынған...\nӨфөлә 8-се март урамындағы 28 кәсер 4 адресы буйынса урынлашҡан йортҡа ут төрткәндәр\nБашҡортостан буйынса ғәҙәттән тыш хәлдәр идаралығы бына шундай һығымтаға килгән һәм тикшереү һөҙөмтәләрен тәфтиш комитетывна тикшергән. Янғын 10-сы октябрға ҡарай төндә теркәлде. Унда бер кеше һәләк булды, 22 кеше эвакуацияланды. Хәҙер инде тәфтишселәр алдында йортҡа кем һәм ни өсөн ут төрткәнен...\nБашҡортостанда коррупцияға ҡаршы көрәште координациялау буйынса комиссия ойошторола\nБыл туралағы Указға Республика башлығы ҡул ҡуйҙы. Комиссия составы һәм эш планы был аҙнала раҫланырға тейеш. Яңы орган Рәсәй президенты ҡарамағындағы коррупцияға ҡаршы советтың ҡарарҙарын тормошҡа ашырыуҙы күҙәтә, коррупцияға ҡаршы көрәштә төрлө ведомстволар эшмәкәрлеген координациялай, халыҡҡа...\nМәсәғүт ауылында муниципаль-ара медицина үҙәге уңышлы эшләп килә\nУчреждение 15 йыл төҙөлгәндән һуң, уҙған йылда файҙаланыуға тапшырылғайны. Һуңғы осорҙа унда 60-нән ашыу юғары белемле белгес килгән, ә сирлеләрҙе 100-ҙән яҡын квалификациялы белгес хеҙмәтләндерә. Хәҙер унда 5 райондан кешеләр дауалана. Медицина үҙәгендә табиптар һәм пациенттар өсөн барлыҡ...\nРеспубликала бауырға үҙенсәлекле операция яһай башланылар\nБыл бөйөр сирҙәренән яфаланыусыларҙың ғүмерен ҡотҡарыу өсөн берҙән-бер һөҙөмтәле ысул. Ҡатмарлы операциялар республиканың Ҡыуатов исемендәге клиник дауаханаһында эшләнә. Бөгөн хирургтар икенсе кешенең ғүмерен ҡотҡарып ҡалды. Республиканың Ҡыуатов исемендәге клиник дауаханаһы табиптары Андрей...\nБашҡортостан тауарҙарына өҫтөнлөк бирелә\nКөнбайыш дәүләттәренән аҙыҡ-түлек индереү тыйылғас, урындағы хужалыҡтарға яңы мөмкинлектәр асыла. Хәҙер, предприятиелар продукцияһын күпләп етештереп, сауҙаға сығара ала. Ошо турала яңыраҡ фермерҙар менән осрашыуҙа Рәсәй етәкселеге лә белдергәйне.Ҡыйғы районында эшләүсе ҡошсолоҡ фабрикаһында...\nРеспублика йәмәғәтселеге профессор Нияз Мәжитовты һуңғы юлға оҙатты\nНияз Абдулхаҡ улы 300-гә яҡын фәнни хеҙмәт, 12 монография авторы. Ғилми эшмәкәрлегенең төп йүнәлеше Көньяҡ Уралдағы тимер быуат һәм урта быуат проблемаларын тикшереү менән бәйле. Фән, тарих өлкәһендә асыштар яһаған, йәмәғәт эштәрендә әүҙем ҡатнашҡан шәхестең ғүмерен океан менән сағыштырырлыҡ...\nҺауа шарттарының ҡатмарлашыуы арҡаһында республика юлдарында авариялар һаны арта. 30 аварияла 44 кеше төрлө тән йәрәхәттәре алған, 3 кеше һәләк булған. Үлемесле аварияларҙың береһе Әбйәлил районында теркәлә. Магнитогорск – Аэропорт юлында 7 модель Ваз водителе төп трассаға сыҡҡан ваҡытта Приораға...\nФәриҙә Ҡудашеваға таҡтаташ асыу мөмкинлеге ҡарала\nРеспубликаның сәнғәт һәм мәҙәниәт доньяһы билдәле йырсы Фәриҙә Ҡудашеваның исемен мәңгеләштереү башланғысы менән сыҡты. Башҡортостандың һәм Татарстандың халыҡ артисының тыуыуына 95 йыл тулыу уңайынан Халыҡ уйын ҡоралдары милли оркестары был аҙнала Башҡорт дәүләт филармонияһында хәйриә концерты...\nБашҡортостанда көнбағыш урыу дауам итә\nӘле дөйөм майҙандарҙың 15 проценттан ашыуында эштәр тамамланған, гектар ҡеүәте уртаса 12 центнер. Шишмә районында быйыл 8 мең 600 гектар майҙанда көнбағыш сәселгән. Шишмә районында конбағыш йыйыу менән барлығы 56 комбайн шөғөлләнә. Бынан тыш, машина-трактор станцияһынан тиҫтәгә яҡын техника йәлеп...\nҠырмыҫҡалы районында 26 йәшлек коллекторҙың эшенә суд баһа бирәсәк\nШайморат ауылында йәшәүсе пенсионер улының түләнмәгән бурысы өсөн берҙән-бер һыйырынан ҡалғайны. Коллекторҙар ерҙе, йортто тартып алыу, ут һәм газды һүндереү менән ҡурҡытып ғаиләнең малын тейәп алып китә. Коллекторҙар малды бурыс өсөн алдыҡ тигән расписка ҡалдыра. Бөтә бәләнең сәбәпсеһе –...\nӨфөнөң ҡайһы бер битҫтәләрендәге йорттарға һаман йылы килмәгән\nИкенселәре иһә бөтөнләй торлаҡһыҙ. Быйыл 7-се май Тургенев урамында урынлашҡан торлаҡ йортта янғын сыҡҡайны. Өйҙөң ҡыйығы тулыһынса янып бөтә. Әлеге көнгәсә бында ремонт эштәре тамамланмаған, зәңгәр яғыулыҡ үткәрелмәгән. Черниковка биҫтәһендәге бер-нисә йортҡа әле һаман йылы бирелмәгән...\nРәсәй авиацияһы Сүриәлә боевиктар позицияларын утҡа тотоуҙы дауам итә. Ил президенты Владимир Путин Сәғүд Ғәрәбстаны оборона министры менән осрашыуҙа террорға ҡаршы көрәш беҙҙең төп маҡсатыбыҙ тип белдерҙе. Ул арала Сүриәлә хөкүмәт көстәре Рәсәй авиацияһы ярҙамында бер-нисә ҡала һәм ауылды...\nХалыҡтың йән башына уртаса килеме 24 мең 500 һумға еткән\nҮткән ете ай йомғаҡтары буйынса халыҡтың йән башына уртаса килеме 24 мең 500 һумға еткән һәм былтырғы ошо уҡ осор менән сағыштырғанда 6,4 процентҡа артҡан. Йыл башынан республика буйынса, иҡтисадтың реаль секторында хеҙмәт хаҡы үҫеше кәмегән. Рәсәй Президентының 2012 йылдың 7 майындағы «...\nНефть тармағы өсөн тәжрибә полигоны, Аҡыллы ҡала проекты сиктәрендә хеҙмәттәшлек һәм «Социаль карталарҙың Башҡортостан регистры”ширҡәте менән берлектәге эшмәкәрлек. Рөстәм Хәмитов үҙәк эшмәкәрлеге менән ентекләп танышты. Быйыл фонд агросәнәғәт комплексында инновацияларға бәйле эшмәкәрлектең...\nРеспублика башлығы Мәскәүҙә инвестор көнөндә ҡатнашты\nУнда Башнефть компанияһының үҫеш стратегияһы билдәләнде.Рөстәм Хәмитов Рәсәй энергетика министрының беренсе урынбаҫары, Башнефть компанияһының директорҙар советы рәйесе Алексей Текслер менән осрашты. Унда предприятиеның иҡтисади күрһәткестәре, инвестиция проекттарын ғәмәлгә ашырыу...\nӨфө лимонарийына тәбиғәт ҡомартҡыһы исеме бирергә йыйыналар\nБыл мәсьәлә буйынса йәмәғәт тыңлауҙары үтте. Айырым һаҡланған биләмә статусы лимонарийға үҙ хоҡуҡтарын һаҡлау мөмкинлеген бирәсәк. Әйтергә кәрәк, унда Башҡортостан тәбиғәтенә хас булмаған төрлө экзотик емештәр, сәскә-декоратив культуралар, “Ҡыҙыл китап”ҡа индерелгән үҫемлектәр ҙә бар. Өфө...\nРеспублика көнө алдынан иң һәләтле ижад кешеләренә Дәүләт премиялары тапшырылды\nШәйехзада Бабич исемендәге республика йәштәр премияһы һәм Шәһит Хоҙайбирҙин исемендәге журналистар союзы премияһы лауреаты исеменә 7 ижадсы лайыҡ булды. «Туған илдә ҡулға ҡул тотоноп» тигән ижади проекттары өсөн рәссамдар Айгөл Ишбирҙина менән Вера Фролова Шәйехзада Бабич...\n"Салауат Юлаев" хоккей клубы йәнә бер тренер менән тулыланды\nБыға тиклем Санкт-Петербургтың СКА-һында ҡапҡасылар өсөн яуаплы белгес Кирилл Кореньков Өфөгә күсте. Ул СКА-ға тиклем юлаевсыларҙың баш тренеры Игорь Захаркин менән бергә Польша йыйылма командаһында ла эшләп өлгөргән. Әйткәндәй, яңыраҡ "Салауат Юлаев"ҡа килгән йәнә бер тренер Николай...\nБелоруссияның әлеге президенты Александр Лукашенко ошо вазифаға ҡайтанан һайланды. Яҡынса мәғлүмәттәр буйынса, уның өсөн һайлаусыларҙың 82 проценты тауыш биргән. Һуңғы илле йылда тәүге тапҡыр Кубаға Американан чартер самолеттары төшкән. Үткән йыл декабрь ике ил президенттары Америка менән Куба...\nРеспублика баҡсасылары дәүләт ярҙамына иҫәп тота ала\nБашҡортостан хөкүмәте күрһәтмәһенә ярашлы, ҙур булмаған баҡсасылыҡ предприятиелары сығымдарының бер өлөшө субсидия иҫәбенә ҡапланасаҡ. Мәҫәлән, әлегә тиклем ере кәмендә 3 гектар булған хужалыҡтар ғына дәүләт ярҙамы алһа, хәҙер 1 гектар өсөн дә субсидия мөмкин буласаҡ. Документ төбәктә емеш-еләк...


Нуриман районының флагы — Башҡорт Википедияһы\nНуриман районының флагы\nРәсәй Федерацияһы Башҡортостан Республикаһының Нуриман районы муниципаль берәмеге флагы — муниципаль берәмектең рәсми символы булып хеҙмәт итеүсе хоҡуҡи таныу билдәһе.\nФлаг 2006 йылдың 14 июлендә раҫлана һәм 3228-се теркәлеү номеры менән Рәсәй Федерацияһының Дәүләт геральдика регистрына индерелә.\n«Иңе буйына 2:3 нисбәтле тура дүртмөйөшлө туҡыма, өс горизонталь һыҙаттан тора: туҡыма иңенең 7/10 өлөшөн тәшкил иткән аҡ төҫтәге өҫкөһө, туҡыма иңенең 1/10 өлөшөн тәшкил иткән ҡыҙыл төҫтәге урталағыһы һәм һары төҫтәге аҫҡыһы; аҡ һыҙаттың уртаһында ҡыҙыл төҫтәге өсмөйөштәр һәм ҡыҙыл төҫтәге ҡыҫҡа нурҙар менән ҡаймаланған һары төҫтәге түңәрәк».\nСимволиканың нигеҙләмәһе[үҙгәртергә | вики-тексты үҙгәртергә]\nРайон флагы композицияһының нигеҙенә район атамаһының мәғәнәһе һалынған, был атама «нур» һәм «иман» тигән ике башҡорт һүҙенән тора.\nАҡ төҫ (көмөш) — нуримандарҙың рухи ҡаһарманлығы, ниәттәренең сафлығы һәм күңелдәренең асыҡлығы, яҡты киләсәккә өмөттәре һәм изге ышаныуҙары символы, шулай уҡ район атамаһы нигеҙенә матур яңғыраш биргән төшөнсәләрҙе кәүҙәләндерә.\nҠыҙыл төҫ — ҡаһарманлыҡ, батырлыҡ һәм ҡыйыулыҡ символы, шулай уҡ Ватан өсөн ҡойолған ҡан төҫө. Ҡояш — хәҡиҡәт, зирәклек, байлыҡ һәм муллыҡ символы, йорттарында һәм күңелдәрендә изге яҡтылыҡ һүнмәгән егәрле нурмандарҙың һәйбәт эштәренә яҡтыһын һибә.\nҺары төҫ (алтын) нуримандарҙың ғәҙеллеген, миһырбанлылығын, шулай уҡ байлығын, затлылығын, үҙаллылығын, көсөн, тоғролоғон һәм киң күңеллелеген кәүҙәләндерә.\n↑ Решение Совета муниципального района Нуримановский район Республики Башкортостан от 14.07.2006 № 91\nhttps://ba.wikipedia.org/w/index.php?title=Нуриман_районының_флагы&oldid=842249 ҡабул ителгән\nБыл бит һуңғы тапҡыр 13:47 24 октябрь 2018 үҙгәртелгән.


Башҡортостан аграрийҙары импорт ҡорамалдар поставкалаусылар менән аралашсыһыҙ эшләйәсәк // Иҡтисад | новости башинформ.рф\nБашҡортостан аграрийҙары импорт ҡорамалдар поставкалаусылар менән аралашсыһыҙ эшләйәсәк\n12:15, 26 октября 2011 Иҡтисад\nГерманияның эре компаниялары вәкилдәре республика аграрийҙарына аралашсыһыҙ, туранан-тура хеҙмәттәшлек итергә тәҡдим итте. Бында мал һуйыу, ит эшкәртеү, балыҡ үрсетеү һәм эшкәртеүҙә ҡулланылған ҡорамалдар тураһында һүҙ бара. Көн элгәре БР Ауыл хужалығы министрлығында үткән осрашыуҙа берлектәге хеҙмәттәшлек варианттары тикшерелде. Республиканың агросәнәғәт комплексы предприятиелары етәкселәре һәм Германияның EMF Lebensmitteltechnik-Anlagenbau GmbH компанияһы менән «Штрубе-Рус» яуаплылығы сикләнгән йәмғиәте вәкилдәре хеҙмәттәшлектән нимә көтөүҙәре тураһында һөйләне.\nРеспубликала һөт һәм ит малсылығын үҫтереү буйынса ҙур тармаҡ программалары тормошҡа ашырылғанға күрә, Башҡортостандың ауыл хужалығы тауарҙары етештереүселәре өсөн ҙур булмаған объекттар төҙөү һәм ҡорамалдар һатып алыу көнүҙәк мәсьәлә булып тора. Уларға немец коллегалары ярҙам итергә әҙер.\nШәкәр сөгөлдөрө, көнбағыш, бойҙай, арыш һәм рапс орлоҡтарын селекциялау, үҫтереү һәм һатыу менән шөғөлләнгән «Штрубе-Рус» яуаплылығы сикләнгән йәмғиәте Башҡортостан етештереүселәренә күптән таныш. Шуға ла осрашыуҙа рапс, шәкәр сөгөлдөрө эшкәртеүҙә хеҙмәттәшлек итеү мөмкинлектәре лә тикшерелде, тип хәбәр иттеләр БР Ауыл хужалығы министрлығының матбуғат хеҙмәтенән.


27 мая 2019 — 12:44 ГТРК «Башкортостан»\nКәзәләр янғынға ҡаршы. Америка Ҡушма штаттарының Калифорния штатында урман янғындары менән көрәшеүҙең үҙенсәлекле ысулын уйлап тапҡан. Яландарға ҡоро үләнде ашарға кәзәләрҙе сығаралар икән. Янғынға ҡаршы көрәштең был иң ябай, осһоҙ һәм һөҙөмтәле ысулы, ти белгестәр.\nТарихта тәүге тапҡыр. Рәсәйҙең ракета-йыһан корпорацияһы йыһандан ер өҫтөн юғары сифатта 4К форматында төшөргән. Яңы система алты видеокамеранан тора, уларҙың икәүһе хәрәкәтсән. Яҙманы шунда уҡ эшкәртә торған компьютер ҙа бар. Был юлы Ер юлдашы Урта һәм Ҡыҙыл диңгеҙҙәре өҫтөнән осоп үткән.\nМеңәрләгән скаттар. Пилотһыҙ осоу аппараты Австралияның ярҙарында “бычерылы” тип аталған көнсығыш Америка скаттарын төшөргән. Ғәҙәттә, диңгеҙҙә йәшәгән йыртҡыс балыҡтар Атлантик океандың көнбайыш өлөшөндә көн итә. Ә бына Австралияның көнсығышында уларҙы осратыу – һирәк күренеш.


Алдаҡсынан | Әбйәлил - Абзелил\nӘбйәлил - Абзелил > Дин > Алдаҡсынан\n« Кешелек йөҙөң\nҠартайғас баҫырмын намаҙға »\nАлдаҡсынан... фәрештәләре лә ҡаса\nАлдашыу нимә ул? Был йыш ҡына аңлы рәүештә аралашҡан, телмәр тотҡан ваҡытта сағылып ҡалған ысынбарлыҡты үҙгәртеп күрһәтеү. «Уларҙың күңелендә сир (ике йөҙлөлөк сире) бар. Аллаһ уларҙың был сирен тағын да арттырҙы. Ялған һөйләгәндәре өсөн уларға хәтәр ғазап барҙыр», — тиелә Ҡөрьән-Кәримдә (Баҡара).\nАлдашыу кешенең күңелен боҙоусы рухи ауырыу. Кеше йыш ҡына ниндәй ҙә булһа ярамаған хәлен, йә ысынында нисек бар, шулай күренмәҫ өсөн, йәки ниндәйҙер файҙа алыр, теләгенә тиҙерәк ирешер өсөн алдауға бара. Уның сәбәптәре күп төрлө булыуы ихтимал. Алдашыуҙа күпме насарлыҡ һәм ҡурҡыныс булыуға ҡарамаҫтан, кешеләр барыбер, көйә күбәләге ҡанаттарын яндырыуына ҡарамаҫтан, утҡа ынтылған кеүек, үҙҙәренең тормошонда алдауға юл ҡуя. Алдауҙың Ҡиәмәт көнөндә үҙенә ҡаршы шаһитлыҡ итеүен белеү уға был ҡурҡыныс ауырыуҙан ҡотолорға ярҙам итеүе мөмкин.\nАлдау юлы менән ниндәйҙер уңайһыҙ хәлдән ҡотолған һымаҡ тоя үҙен кеше, әммә был Әхирәттә ҙур яфаларҙың һәм тәрән үкенеүҙәрҙең сәбәбе булыр. Кешенең һәр һүҙе яҙылып бара.\nҠөрьәндә әйтелә: «Әҙәмдәрҙең уң яғында (сауаптарын) һәм һул яғында (гонаһтарын) ғәмәлдәрен яҙып барыусы фәрештәләр бар. Кешенең ауыҙынан сыҡҡан бер генә һүҙ ҙә күҙәтеүсе тарафынан яҙылмайынса ҡалмай» («Әл-Ҡаф», 17-18). Шуға күрә үҙенең ҡолдарына мәрхәмәтле Аллаһы Тәғәлә Ҡөрьәндә иҫкәртә: «Белмәгән нәмәгә эйәрмә. Ҡолағың, күҙең һәм күңелең (һин ҡылғандарға шаһит булып) һине яуапҡа тартыр» («Әл-Исра», 36). Аллаһы Тәғәләнең был күрһәтмәһе буйынса, мөьминдәр һөйләшкән саҡта иғтибарлы булырға, үҙҙәренә мәғлүм булмағанды раҫлап һөйләмәҫкә, кемгә булһа ла үҙҙәренең мөнәсәбәтен белдергән ваҡытта һаҡ булырға тейеш. Был һорау буйынса Бәйғәмбәрҙең (саллаллаһу ғәләйһи сәләм) бер хәҙисендә әйтелә: «Нимә ишеткән, шуның бөтәһен дә яңынан һөйләгән кешегә быны алдау тип һанау ҙа етә».\nАлдаған кеше башҡа берәүгә түгел, ә иң беренсе үҙенә зыян килтерә.\nҠөрьәндә әйтелә: «Әгәр ҙә ул ялғанлай икән, ялғаны үҙ башына булһын» («Әл-Мөьмин», 28). Иң беренсе алдау, кеше йөрәген ҡарайтып, уның хаҡ юлына кәртә булып тора. Был һорау буйынса Аллаһтың Бәйғәмбәре: «Алдауҙы дауам иткән ҡол йөрәгендә ҡара нөктә барлыҡҡа килә. Һуңынан был нөктә ҙурая һәм йөрәк тулыһынса ҡара нөктәләр менән ҡаплана. Ундай кеше Аллаһ ҡаршыһында „алдаҡсылар“ тип йөрөтөлгәндәр араһында булыр». Аллаһы Тәғәлә йөрәген ҡара нөктәләр менән бысратҡан кешене тура юлға сығармай.\nҠөрьәндең аяты шулай ти: «Шик юҡ, Аллаһ ялғансы һәм инҡарсыларҙы тура юлға баҫтырмаҫ» («Әз-Зүмәр», 3).\nАлдашыу кешене Бәйғәмбәрҙән (саллаллаһу ғәләйһи сәләм) айыра. Ғәйшә былай тип һөйләгән: «Бәйғәмбәрҙе ялған ерәндерә ине. Әгәр ҙә уның алдында берәйһе ялғанды һөйләһә, ул уның тәүбә иткәнен белгәнсегә тиклем унан айырылған (уның менән осрашырға, аралашырға теләмәгән)».\nДөрөҫтө һөйләмәгән кешенән фәрештәләр ҙә айырыла. Бәйғәмбәр әйткән: «Ҡол алдаған ваҡытта сыҡҡан насар еҫтән фәрештәләр ҡаса».\nИман менән алдауҙың бергә булыуы мөмкин түгел. Сафуан бин Сөләймән еткергән: "Бер ваҡыт Бәйғәмбәрҙән (саллаллаһу ғәләйһи сәләм) һоранылар: «Мөьмин ҡурҡаҡ була аламы?» «Эйе, булыуы мөмкин». Һуңынан тағы һорау бирелгән: «Мөьмин һаран була аламы?» Бәйғәмбәр (салаллаһу ғәләйһи сәләм) тағы ла: «Эйе, булыуы мөмкин», тип яуап биргән. Унан тағы ла: «Ә мөьмин алдаҡсы була аламы?» тип һорағандар. Был юлы Бәйғәмбәр (саллаллаһу ғәләйһи сәләм): «Юҡ, был хәлдең булыуы мөмкин түгел», тип яуап биргән.\nМосолманда иң яраҡһыҙ сифаттар: ҡурҡаҡлыҡ менән һаранлыҡ булыуы мөмкин, ә ялған ҡәтғи тыйыла. Бәйғәмбәр (саллаллаһу ғәләйһи сәләм) ялғандың кеше өсөн ни тиклем зарарлы һәм унан һаҡланырға кәрәк икәнен күрһәтергә теләп, шундай сағыштырыу килтергән. Хаҡ мосолманда үрҙә килтерелгән сифаттарҙың береһе лә булырға тейеш түгел. Бәйғәмбәр (саллаллаһу ғәләйһи сәләм) әйткән: "Һеҙ мине бер ваҡытта ла һаран, ялған һөйләүсе һәм ҡурҡаҡ итеп күрмәҫһегеҙ. Ғүмәр (радиаллаху анх) әйткән: «Мөьминдең ялған һөйләгәнен күрмәҫһегеҙ», йәғни мөьмингә ялған һөйләү хас түгел. Ялған мөьминде бында ла, ожмахта ла күркәмләмәй. Ҡөрьәндә әйтелә: «Унда буш һүҙ һөйләнмәҫ, ялған- ғәйбәт булмаҫ» («Нәбә»,35).\nҠөрьән ялғанды иманһыҙҙар сифаты ти: «Бары тик кәферҙәр генә Аллаһтың аяттарын ялғанға сығара. Бына шулар инде ысын алдаҡсылар» («Нәхел»,105) Бәйғәмбәр (саллаллаһу ғәләйһи сәләм) алдау ике йөҙлөләргә хас икәнен күрһәтә: «Ике йөҙлөләр өс үҙенсәлеккә эйә: һөйләгән ваҡытта алдайҙар, биргән һүҙҙәренән еңел баш тарталар һәм вәғәҙәләрен үтәмәйҙәр, аманатҡа хыянат итәләр».\nБәйғәмбәрҙең (саллаллаһу ғәләйһи сәләм) сәхәбәләре үҙҙәренең дөрөҫлөгө менән айырылып торған. Бер ниндәй ауыр хәлдәр ҙә уларҙы дөрөҫлөктән сығара алмаған. Әнәс хәҙистәр тураһында әйткәндә былай тип билдәләп үткән: «Валлаһи, беҙ һөйләгәндең барыһын да Бәйғәмбәрҙең (саллаллаһу ғәләйһи сәләм) үҙенән ишетмәнек (беҙ хәҙистәрҙе бер-беребеҙгә өйрәттек), әммә беҙ бер-беребеҙгә бер ҡасанда дөрөҫ булмағанды һөйләмәнек». Кааб бин Мәлик (радиаллаху анх) Табук һуғышында ҡатнашмай Бәйғәмбәрҙе һәм Аллаһты асыуландырған мосолмандарҙың береһе булған. Кааб бин Мәлик үҙенең ғәйебен таныған һәм дөрөҫөн һөйләп биргән. Бының турала ул үҙе былай тип һөйләгән: "Аллаһы Тәғәлә менән ант итәм, Ислам ҡабул иткәндән һуң Ул миңә биргән иң бөйөк ниғмәт — тик дөрөҫтө генә һөйләү, йәғни шулай итеп ул мине ялған һөйләүселәр һәләкәтенән ҡотҡарҙы. Дөрөҫлөк кешенең әхлағын дәрәжәлек һәм абруй менән биҙәй.\nЛоҡман Хакимдән, уның күркәм сифаттарын күҙ алдында тотоп: «Һеҙ нисек юғары аң кимәленә ирештегеҙ?» тип һорауға, ул: «Дөрөҫлөк, ғәҙеллек, ышаныс яулап һәм миңә ҡағылмаған эш менән шөғөлләнмәйенсә», тип яуап биргән.\nӘбү Умама (радиаллаху анх) еткергән: "Бәйғәмбәр (саллаллаһу ғәләйһи сәләм) былай тигән: «Мин дөрөҫ булған хәлдә лә бәхәсте туҡтатҡан кешегә ожмах ситендә һарай булырына яуаплылыҡты үҙ өҫтөмә алам. Мин хатта шаяртып та ялған һүҙ ыскындырмаған кешегә ожмах уртаһында һарай булырына яуаплылыҡты үҙ өҫтөмә ала алам. Үҙенең әхлағын матурлаған һәм нығытҡан кешегә мин ожмахтың иң өҫкө ҡатында һарай булырын үҙ яуаплылығыма алам».\nБыл хәҙис аҡыллы мосолманда ошо өс матур сифат булырға тейешлеген күрһәтә. Ни өсөн тигәндә, был өс сифатты яулауы ауыр, Бәйғәмбәр (салаллаһу ғәләйһи сәләм) был өс сифатты яулаған кешене бөйөк бүләк көтәсәген әйтә. Беренсенән, мөьмин дөрөҫ булһа ла кәрәкмәгән бәхәскә ҡыҫылырға тейеш түгел. Кешегә, бигерәк тә еңеп сыҡһа, бәхәстән ҡәнәғәтлек алыу хас. Кем бәхәскә инмәй, үҙенең теләктәрен еңә ала, уға — ожмах ситенән һарай. Икенсенән, мосолман хатта шаяртып ҡына ла ялған һөйләргә тейеш түгел. Кеше шаярырға, башҡаларҙы көлдөрөргә ярата. Һәм шулай ул йыш ҡына алдаша. Ҡарап тороуға бәләкәй генә мәрәкәнең ҙур ғәҙәткә әйләнеүе ихтимал.\nШулай итеп, аңлы рәүештә ялғандан баш тартыу кешегә ҙур бүләк әҙерләй — ожмах уртаһында һарай. Кешенең рухи үҫеш, әхлаҡ, насар сифаттарҙан арыныу юлында хәрәкәте ҙур көс һәм көрәш талап итә. Быға өлгәшеүселәр бәхетле — уларға ожмахтың иң түрендә һарай.\nКиске Өфө, 2011 йыл.\nЭта запись написана автором Назир Сабитов, 26.05.2018 в 00:44, и размещена в категории Дин. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.\nРәжәб айы - 7 217 views\nТәһәрәт - 6 764 views\nШәүүәл айы ураҙаһы - 4 572 views\nШөкөр итеү - 4 265 views


Йонос ауыл биләмәһендә «Кәкүк сәйе» байрамы үткәрҙеләр\n9 Июль 2010, 14:33\nМәсетле районында халыҡ йолалары ҡәҙерләп һаҡлана. Ошо арала Йонос ауылы биләмәһендә боронғо йола байрамы - «Кәкүк сәйе» үткәрелде, тип хәбәр итә район хакимиәте сайты.\nӘгәр кәкүк ҡыйыҡ атламаһына ҡунһа – ҡайғы килә, әгәр ауылға килһә - аслыҡ була, тигән ышаныу йәшәгән элек халыҡта. Шуға күрә был ҡошсоҡтоң күңелен күрергә тырышҡандар: ул ҡысҡырған ағас төбөндә һөт, эремсек, башҡа төрлө һөт аҙыҡтары ҡалдырғандар. Малайҙар һыуҙа бешерелгән йомортҡа алып килгән һәм бәхетһеҙлек юрамауын теләгән. Ололар әйтеүенсә, был йолалар мулла йәки мәзин ҡатнашлығында башҡарылған.\nТрадицияға ярашлы, «Кәкүк сәйе» байрамын Йонос ауылында ауыл мәсете муллаһы асты. Әнүәр хәҙрәт Ҡөрьән аяттарын уҡыны һәм ауылдаштарына һәм бар донъяға изгелек, бәхет, мул уңыш теләне. Һуңынан спорт ярыштары һәм «Аҡ тирәк, күк тирәк», «Ҡулъяулыҡ йәшерәм», «Көршәк ярыу» кеүек уйындар башланды. Үҫмерҙәр, балалар, ямғыр яуыуын теләп, һыу менән ҡойоношто. Артабан халыҡ байрамын баян көйө биҙәне. Фәрит Нуретдиновтың оҫта уйнауына олоһо ла, кесеһе лә бейергә төштө. Был арала сәй ҡайнаны һәм барыһы ла байрам өҫтәле артынан урын алды.


Мең йәшә, әсәй-әсәкәйем! » "Йәшлек" гәзите\nГазета "Йәшлек" » Махсус бит » Мең йәшә, әсәй-әсәкәйем!\nӘсәй! Ошо һүҙгә күпме мәғәнә һалынған... Һәр бала өсөн дә иң ҡәҙерлеһе һәм иң яҡыны ул – әсә. Беҙ шатлыҡлы минуттарыбыҙҙы ла иң беренсе уның менән уртаҡлашабыҙ, ҡайғырған саҡтарыбыҙҙа ла кәңәш һорап янына барабыҙ. Сөнки әсә кеше бер ваҡытта ла, бер ҡасан да балаһына насарлыҡ теләмәй, ә киреһенсә, тик ярҙамсы һәм серҙәш булып ҡала.\n"әсәй" һүҙе ни бары дүрт хәрефтән тора, ә үҙе күпме мәғәнәгә эйә...\nМинең әсәйем Зимфира Фазлиәхмәт ҡыҙы Ғүмәрова 1965 йылдың йәмле йәйендә донъяға килгән. Бәләкәй саҡтан тырыш, үҙ маҡсатына ирешеүсән булып үҫә. Башҡорт дәүләт университетының башҡорт филологияһы һәм журналистика факультетын ситтән тороп тамамлай. Әлеге көндә Баймаҡ районының Билал урта мәктәбендә башҡорт теле һәм әҙәбиәте уҡытыусыһы булып эшләй. Әсәйем менән сикһеҙ ғорурланам. Ни өсөн тиһегеҙме? Сөнки ул яңғыҙы өс ул тәрбиәләп үҫтереп, аяҡҡа баҫтырҙы. Өлкән ағайым Илшат хәҙерге көндә ғаилә ҡороп, “Ирәндек” халыҡ бейеүҙәре ансамблендә эшләй. Ә уртансы Айбулат ағайым, Сибай сәнғәт училищеһын тамамлап, хәҙер Заһир Исмәғилев исемендәге Өфө дәүләт сәнғәт институтының 4-се курсында белем ала. Ә мин, әсәйемдең юлын һайлап, Башҡорт дәүләт университетының 2-се курсында, башҡорт филологияһы һәм журналистика факультетында уҡыйым. Беҙҙең белемгә ынтылыуыбыҙҙа әсәйемдең роле баһалап бөткөһөҙ. Әсәй ... Әсә... Шул уҡ ваҡытта көслө, бөйөк ул. Ә ғаиләлә инде ул ҡояш менән тиң. Әсәй йылмайһа, бөтә донъя яҡтылыҡҡа күмелә. Ул өйҙә булмаған саҡта өй бер аҙ моңһоуланып, күңелһеҙ булып ҡалған төҫлө. Ауырыған саҡта әсәйемдең бер йылмайып ҡарауы була, шунда уҡ еңел булып китә. Ә ниҙәр генә эшләмәй һуң әсә ҡулдары! Хуш еҫле икмәк бешерә, тәмле итеп аш-һыу ҙа әҙерләй. Ул ғына ла түгел, йылы ойоҡбаштар, бейәләйҙәр бәйләй...\nӘсәйебеҙ алдында беҙ һәр саҡ бурыслы. Ҡәҙерле әсәкәйем! Һине ошо матур Әсә көнө менән ҡотлап, йөрәк түренән сыҡҡан иң изге теләктәремде еткерәм! Һиңә ҡоростай ныҡлы һаулыҡ, ҡурай моңондай оҙон ғүмер, муйыл сәскәһендәй аҡ бәхеттәр, изге, яратҡан эшеңдә уңыштар теләйем. Дуҫтарыңдың терәген, туғандарыңдың йылыһын тойоп, бәхеттә-шатлыҡта оҙон-оҙаҡ ғүмер итергә яҙһын. Уйҙарың яҡты, эшләгән эштәрең уң булһын, теләгән уй-ниәттәрең һәр ваҡыт тормошҡа ашһын! Киләсәк көндәрең өмөт менән тулы булып, ғүмер йомғағың шатлыҡ-һөйөнөстәргә генә тулып тәгәрәһен. Тормош ауырлыҡтарына бирешмәй, сабыр булып, һәр атҡан таңға, яуған ҡарға, килгән яҙға, аҡҡан һыуға һоҡланып, үткән ғүмергә үкенмәй, балаларыңдың изгелеген күреп, әлегеләй изге күңелле, алсаҡ йөҙлө булып, оҙон-оҙаҡ бәхетле ғүмер кисерергә яҙһын. Һин булғанға донъябыҙ йәмле, йәнле, һинең фатихаң менән аҙымдарыбыҙ ышаныслы, бәхетебеҙ тулы, уйҙарыбыҙ яҡты. Хоҙай үҙеңде сәләмәтлектән, бәхеттән, күңел тыныслығынан айырмаһын, әсәй! Мең йәшә, әсәй-әсәкәйем.\nСығыу ваҡыты 27-11-2016, 17:00 | Ҡаранылар: 828


Ҡалҡан Ярыҡ Үткәреү Мөмкинлеге Сикләнгән Hotspot - 5.4.3 һәм 6.20.9 Версия Скачать Бушлай - Softkelo - Программа Менән Тәьмин Итеү Таба Неограниченный, Ярыҡ & Хаки\nӨйҙә » Премиум Ярыҡ » Ҡалҡан Ярыҡ Үткәреү Мөмкинлеге Сикләнгән Hotspot – 5.4.3 һәм 6.20.9 Версия Скачать Бушлай\nҠалҡан Ярыҡ Үткәреү Мөмкинлеге Сикләнгән Hotspot – 5.4.3 һәм 6.20.9 Версия Скачать Бушлай\nӨҫтәрәк softkelo | Сентябрь 8, 2017\nҠалҡан Ярыҡ Үткәреү Мөмкинлеге Сикләнгән Hotspot бының өсөн vpn бөтә донъяға билдәле.Был программа тәьмин тоташыуы менән тәьмин ителгән, ҡыҙыу нөктәләрҙә ҡулланылған һәм wifi һеҙҙең веб-сайт булдырылған алмай, ҡағиҙә булараҡ, ҡала өсөн асылған.Был ярҙам итәсәк һезгә асыу программаһы бикләп бөтә веб-сайт, ул ғәҙәти булмаған бәйләнеше эшләй.\nКряк Ҡалҡан Hotspot 5.4.3 был-иң яҡшы һәм иң ҡеүәтле ВПН. Отовсюду-ара миллион кеше был программа менән тәьмин итеү рөхсәт.. Был бик әҙәпле, ҡулланыу өсөн уңайлы һәм. Тимәк, шәхси компьютерҙар һәм цифрлы маршрутизатор берләшмәләре араһында сым ойоштора.. Ҡалҡан Hotspot 5.4.3 Ярыҡ хәүефһеҙ файҙаланыу өсөн интернет селтәренә тоташтырылған күрше иҫәбенә беззалоговый.\nҠалҡан Ҡыҙыу Нөктәләрҙә Үткәреү Һәләте Сикләү Ярына Скачать\nҠалҡан Ярыҡ Үткәреү Мөмкинлеге Сикләнгән Hotspot\nҠалҡан Hotspot 6.20.9 һеҙ ышаныслы яҡлау һәм цифрлы берләшмәһе менән тәҡдим Һеҙ яҙып туҡтатып непубличный. Был интернет-һеҙ инһә прокси яҡлау өсөн. Был өҫтәмә отстегиваться, соединение WiFi нөктәһе ваҡытында инеп ҡарап мөмкинлеген биргән уңайлы һәм сайтына инеп ҡарай ала, ҡағиҙә булараҡ, илдең ишектәре берҙәм булып. Ҡалҡан менән теркәлгәндән һуң, һеҙ нисек hotspot, һеҙҙең бер генә яҡлаусығыҙ ҡарап көйләү һәм башҡа ҡатмарлы клик hss_elite.exe.\nТоташыу хәүефһеҙлеге тәьмин итеү һәм һеҙ эҙләсе өсөн донъяла иң яҡшы сайт асырға кәрәк, һеҙҙең һәм һеҙ теләгәндәр бикләп vpn Ҡалҡан Hotspot элита һәм пароль логинов 2016 был дөрөҫ урын, һеҙ ала алаһығыҙ. Ҡалҡан Hotspot Crackeado бушлай оҙаттыҡ hss_elite.\nШулай Уҡ Һеҙ Оҡшамауы Мөмкин: Материалдар. 6.6 Теркәү Коды – Keygen Күпләп Бушлай Скачать + Асҡыс Лицензия\nБыл хәбәрҙе һеҙ шпион төҙөлөшөн ҡараны һәм яҡлау хакер, электрон почта, йәки кредит карталары тураһында мәғлүмәт ниндәй ҙә булһа мәсьәлә буйынса һеҙ ебәргән тә сым берләшмәһе. Ҡайһы бер хакер булып тора, моғайын, пароль алырға инеү, корпорация күп мәғлүмәтте күберәк һәм обидчивый. Модем һәм программа менән тәьмин итеү программаһы антивирусный . Ни өсөн якорь-якорҙы нөктәләрендә бушлай күрһәтелә. Был коралы ярҙам ирекле интернетҡа тоташыу хәүефһеҙлеге асыҡ уңайлы. хот-спот, өйҙә йәки эштә.\nУғрылыҡ менән үҙенең шәхси мәғлүмәттәрҙе һаҡлау .\nҺеҙҙең мәғлүмәт защищен, интернет-магазин, интернет һәм шәхси мәғлүмәт..\nҮткәреү һәләтен тәьмин итеү буйынса эштәр неограниченный һәм сымһыҙ бәйләнеш.\nБыл WiFi взлом туҡтап һәм хәүефһеҙлеген тәьмин итә.\nШпиондары үҙҙәренең яҡлап сыҡҡаны өсөн Wi-Fi нөктәһе инеү, отель, аэропорт, корпоратив офис.\nЙәшерергә һеҙҙең IP-адресы һеҙҙең хәүефһеҙлек өсөн.\nПланын эшләргә һәм pc, операцион системаһы яңы индерелгән (Тәҙрә 7 һәм тәҙрә 8.1)\nҮҙ яҡлау IP-адрестар һәм url-серфинг.\nХакер wifi индереү шәхси хәүефһеҙлек һәм мәғлүмәт һаҡлау менән урлау\nҺеҙ ҡоролошто яҡлап баш зарарлы программа, фишинг, спа сайты, һәм зарарлы сайттар.\nНисек взломать ҡалҡан hotspot?\nБыға Тулыһынса Баҫып Алыу\nАҫта килтерелгән һылтанмаларға ҡуйҙы һәм ҡалҡан булып hotspot скачать кейген.\nВерсия һайлау, ул һеҙ телисез ябай йәки элиталы\nАртабан, Улар Әүҙем баҫыу\nКөтә, әлегә килеп хәбәр "программаһы уңышлы взломать"\nБына ул! Наслаждайся\n← Материалдар. 6.6 Код Теркәү – Keygen Күпләп Бушлай Скачать + Асҡыс Лицензия 4асҡыс лицензияһы булған stogram – Бушлай Скачать Crack + Кейген →


Ял көндәре Межгорье ҡалаһы биләмәһендәге Татлы ауылы гөрләп торҙо\nБында «Һаумыһығыҙ, ауылдаштар!» байрамы үтте. Күркәм сараға халыҡ күпләп килде, сит-яҡтарҙан ҡунаҡтар ҙа ҡайтты.\nӨлкәндәр өсөн ауылдаштар байрамы күптәнге таныштарҙы, туғандарҙы осратыу яғынан ҡәҙерле булһа, балалар өсөн был тәү сиратта күңел асыу мөмкинлеге. Мәҫәлән, шуҡ малайҙар мендәр көрәшенә тотона. Был көс һынашыуҙа отолған Илнар байрамдың яҡшы үтеүен билдәләй.\nАуылдаштар байрамы Межгорье һәм уға ҡараған биләмәләрҙә ҡасандыр ғәҙәти күренеш булған, ләкин ваҡыт үтеү менән онотолоп та киткән. Быға ҡарамаҫтан, бала-саға ла ҡасандыр гөрләп үткән сараларҙы яҡшы иҫләй.\nБайрам сиктәрендә ауыл халҡы шәжәрәләрен дә күрһәтте. Ғөмүмән, был яҡтарҙа бай тарихлы ҡатай ырыуы башҡорттары йәшәй. Күркәм сараны төрлө бәйгеләр, спорт уйындары, сағыу коллективтар сығыштары биҙәне. Бындай байрамдарҙа иң мөһиме - аралашыу, тип билдәләй ҡунаҡтар, күптәре яҡташтарын күрер өсөн оҙайлы юл үткән.\nМатур концерттан йәм алып, күптәнге таныштар менән иҫтәлектәргә бирелеп, рәхәтләнеп ял итте илмәштәр. Ауылдаштар, киләһе байрамда тағы ла осрашырға килешеп, яҡшы кәйеф менән таралышты.\nа есть еще более подробные видио


Ярҙам тойғас, һынатмайҙар » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Ауыл хужалығы » Ярҙам тойғас, һынатмайҙар\nКәйефтәре күтәренке, игенгә хаҡ тотороҡло\n“Рощинский” дәүләт унитар ауыл хужалығы предприятиеһының Стәрлетамаҡ берләшмәһе баҫыуҙарында ла техника тауышы тынмай, һәр ерҙәгесә ураҡ бында ла дәррәү һәм ойошҡан бара. Бынан тыш, ҡышҡылыҡҡа мал аҙығы хәстәрләү ҙә дауам итә, пар ерҙәре һөрәләр, баҫыуҙарҙа химик утау үткәрелә. Берләшмәнең 5200 гектар һөрөнтө ере бар, баҫыуҙар тәрбиәле, йыл һайын күпләп минераль ашлама, тиреҫ индерелгәс, ауыл эшсәндәре мул уңыш алыуға өлгәшә.\n— Шөкөр, районда тәүгеләрҙән булып көҙгө уңышты йыйып алдыҡ, әле ҡайһы бер баҫыуҙарҙа ғына ҡалған игенде ураһы бар, былай үҙебеҙҙең элеваторға 42 мең тонна ашлыҡты һаҡлауға һалдыҡ та инде, — тип ҡыуанысы менән уртаҡлашты йәмғиәттең Стәрлетамаҡ берләшмәһе начальнигы Рөстәм Ринат улы Рысаев. — Тәбиғәт беҙҙе быйыл әллә ни иркәләтмәһә лә, баҫыуҙар уңышы менән шатландырҙы, ауыл эшсәндәренең дә тырышлығы бушҡа китмәне. Бөгөн игенселәрҙең кәйефе күтәренке, сөнки келәттәр тулы, игенгә лә хаҡ тотороҡло.\nЫсынлап та, нәҡ совет осорондағы кеүек, йәмғиәттең ырҙын табаҡтарында ла, баҫыуҙарҙа ла эш гөрләй, һәр кем ҙур ихласлыҡ менән үҙенә йөкмәтелгән бурысты намыҫлы башҡара. Ҡышҡылыҡҡа мал аҙығын да етерлек күләмдә хәстәрләгәндәр, тимәк, малдар сифатлы, туҡлыҡлы аҙыҡҡа ҡытлыҡ кисермәйәсәк. Бынан тыш улар 700 гектарҙа ужым культуралары сәсеү менән мәшғүл, күп йыллыҡ һәм бер йыллыҡ үләндәр ултыртасаҡтар.\n— Техника төҙөк һәм яңы булғас, бер ниндәй ауырлыҡтар күҙәтелмәй, яғыулыҡ, сифатлы орлоҡ, минераль ашламаларҙы алдан әҙерләгәс, эш тотҡарлыҡһыҙ бара, — ти Рөстәм Рысаев.\nХужалыҡ хеҙмәткәрҙәре 610 гектарҙа үҫтерелгән кукуруз баҫыуҙарында тырышып хеҙмәт өлгөһө күрһәтә. Был культура бында юғары уңышы менән ҡыуандыра. Белгестәр билдәләүенсә, уның бейеклеге өс метрға етә, ҡайһы бер урындарҙа унан да артып китә икән. Уңыш ҡеүәте гектарынан, мәҫәлән, 450-500 центнер тәшкил итә. Әле йәмғиәттең биш силос соҡоро ла мал аҙығы менән тулылана. Бынан тыш 23 мең центнер бесән, 25 мең центнер һалам, 165 мең центнер сенаж хәстәрләгәндәр.\n— Мал да ишле бит, әле йәйләүҙә 2170 баш ҡара-сыбар тоҡомло һыйыр малы аҫрала, таналар күпләп быҙауланы. Шуға ла уларҙың аҙыҡ өҫтәле наҡыҫ булмаһын тип тырышабыҙ инде, — ти Рөстәм Ринат улы.\nҺауын һыйырҙары 650 баш тәшкил итә, көтөүгә йыл һайын яңы йөҙ баш тана ҡушалар. Һимертеү майҙансығында иһә 600 баш үгеҙ аҫрайҙар. Малсылыҡтан алынған әҙер продукцияны үҙҙәренең һөт һәм ит эшкәртеү цехына оҙаталар. Сифатлы һөттән һәм иттән төрлө ризыҡтар етештереп, һатыуға сығаралар. Етәкселек киләсәктә лә был тәңгәлдә эшмәкәрлектәрен дауам итеп, халыҡты экологик яҡтан таҙа продукция менән тәьмин итергә күҙаллай.\nХужалыҡ эшсәндәре йәй көндәре һөтсөлөк фермаларына бына тигән ремонт үткәргән, тағы ла мал һимертеү өсөн яңы биш майҙансыҡ төҙөп ултыртҡандар.\nТехника паркының бай булыуы әллә ҡайҙан күренә, сит илдә һәм Рәсәйҙә етештерелгән ҡеүәтле техника бөгөн баҫыуҙарҙы иңләй. Һөтсөлөк фермалары ла заманса ҡоролмалар менән йыһазландырылған. “Ололар менән бер рәттән йәштәр ҙә беҙҙә тырышып эшләй, эш һорап мөрәжәғәт итеүселәр бик күп”, — ти Рөстәм Ринат улы. Хеҙмәт хаҡы юғары, бөгөн уртаса эш хаҡы 25 мең һум тәшкил итә. Премиялар, социаль яҡлау ҡаралған.\n— Яҙғы-көҙгө баҫыу эштәренә республика Хөкүмәте, Ауыл хужалығы министрлығы тарафынан субсидия ла ваҡытында бүленде, шуға ла был ярҙамға байтаҡ эштәр башҡарып, ураҡ эштәрен тотҡарлыҡһыҙ атҡарырға мөмкинлек булды, — тине район хакимиәте башлығының ауыл хужалығы буйынса урынбаҫары Салауат Фәритов. — Бындай ярҙам булғас, беҙгә тик тырышып эшләргә генә ҡала, ә стәрлетамаҡтар былай ҙа һынатҡандары юҡ.


2020 йылға тиклем иген уңышын 4 миллион 200 мең тоннаға еткереү ҡарала - GTRK.TV — Новости Уфы и РБ\n2020 йылға тиклем иген уңышын 4 миллион 200 мең тоннаға еткереү ҡарала\n13 апреля 2017 — 16:11 ГТРК «Башкортостан»\n2020 йылға тиклем иген уңышын 4 миллион 200 мең тоннаға еткереү ҡарала.\nЯҙғы баҫыу эштәрен ваҡытында башҡарып сығыу өсөн республика хөкүмәте бюджеттан 200 миллион һум аҡса бүлә. Был аҡса яғыулыҡ-майлау материалдары, запас частәр һәм минераль ашлама өсөн алынған кредиттарҙың процент ставкаларын ҡаплауға тотоноласаҡ. Былтыр республикала 3 миллион 300 мең тонна иген йыйып алып аҙыҡ-түлек именлеген тулыһынса тәьмин итә алды. Быйыл иһә аграр тармаҡ алдында тағы ла етдиерәк бурыстар ҡуйыла. Ауыл хужалығы эшсәндәре 3 миллион 500 мең тонна иген, 1 миллион 700 мең тонна картуф һәм йәшелсә, 1 миллин 400 мең тонна шәкәр сөгөлдөр йыйып алырға тейеш. 2020 йылға тиклем иген уңышын 4 миллион 200 мең тоннаға еткереү ҡарала.


Төбәктә Дөйөм Рәсәй халыҡ фронты йәлеп ителгәндән һуң 80 миллион һумлыҡ һатып алыуҙар ғәмәлдән сығарылды // Сәйәсәт | новости башинформ.рф\nТөбәктә Дөйөм Рәсәй халыҡ фронты йәлеп ителгәндән һуң 80 миллион һумлыҡ һатып алыуҙар ғәмәлдән сығарылды\n9:53, 16 декабря 2015 Сәйәсәт\nӨФӨ, 2015 йыл, 16 декабрь. /«Башинформ» мәғлүмәт агентлығы, Ғәлиә Нәбиева/.\nБер йылда республикала Дөйөм Рәсәй халыҡ фронты ағзалары дөйөм суммаһы 200 миллион һумдан ашыу булған бер нисә тиҫтә шикле һатып алыуҙарҙы асыҡлаған. Йәмәғәтселекте йәлеп иткәндән һуң 80 миллион һумлыҡ һатып алыуҙар ғәмәлдән сығарылған. Төбәк «Ғәмәлдәр форумында» Наил Нурғәлиев «Намыҫлы һатып алыуҙар өсөн» проектының эше менән таныштырҙы.\n«Йәмғиәт һәм власть» эшсе төркөмө майҙансығында ғәҙәти булмаған һатып алыуҙар яңғыраны. Быны Стәрлетамаҡ ҡалаһының «Межрайкоммунводоканал» муниципаль унитар предприятиеһы башҡарған. Улар араһында — 2,5 миллион һумға «Таныш булмаған ҡыҙ» скульптураһын әҙерләү һәм килтереү, 5 миллион һумға консультация хеҙмәттәрен күрһәтеү.\nЭксперттар Яңы йыл алды кисәләрен үткәреү өсөн ҙур һатып алыуҙарҙы ла асыҡлаған, сөнки илдәге ҡатмарлы иҡтисади шарттарҙа был бөтөнләй мөмкин түгел.\nӘүҙем ағзалар шулай уҡ ҡиммәтле автомобилдәр һатып алыуҙың өс осрағын асыҡланы. Әммә ҡиммәтле автомобилдәр һатып алыуҙы зиннәтле машиналарҙы ҡуртымға алыуға алмаштырыу осраҡтары ла бар. Бындай хәл Стәрлетамаҡта күҙәтелгән. Дөйөм Рәсәй халыҡ фронты ҡатнашлығында 24 миллион һумлыҡ һатып алыу ғәмәлдән сығарылды.\nНаил Нурғәлиев һүҙҙәренсә, «Намыҫлы һатып алыуҙар өсөн» проектының һөҙөмтәһе күренә. Эш күп планлы һөҙөмтә бирә. Шул иҫәптән граждандар йәмғиәтен контролдә тотоу, шулай уҡ социаль һәм иҡтисади һөҙөмтәләр. Дөйөм Рәсәй халыҡ фронты ағзаларының ошо эшмәкәрлеге дауам итәсәк.\nТеги: дөйөм рәсәй халыҡ фронты,ғәмәлдәр форумы


30 Июль 2019, 11:40\nСейәле ҡымыҙ, ыҫланғаны, ҡаҙылыһы, хатта мөхәббәт ҡымыҙы. Бындай шифалы һәм үҙенсәлекле милли эсемлектәрҙе Өфө ҡалаһында Таһир Күсимов исемендәге «Аҡбуҙат» ипподромында уҙған «Йәйләү» башҡорт ҡымыҙы этнофестивалендә тәмләп ҡарарға мөмкин ине. Уҙған ялдарҙа тәүгә ойошторолған фестивалдең төп маҡсаты — «Башҡорт ҡымыҙы» брендын популярлаштырыу, этно-сараны бөтөнләй яңы форматта үткәреү.\nСараны ойоштороусылар – Башҡортостан Хөкүмәте, Ауыл хужалығы министрлығы, «Аҡбуҙат» ипподромы, UMAY Ethno Production.\nБайрамға Башҡортостандың төрлө райондарынан ҡымыҙ етештереүселәр үҙ продукцияһын алып килде. Бындай үҙенсәлекле фестивалдә ҡатнашҡан өфөлөләр һәм республиканың төрлө район-ҡалаларынан йыйылған халыҡ һатыуға сығарылған ҡымыҙҙы оҙон-оҙон сираттарҙа тороп тәмләне. Байтаҡ ҡына булып етешкән әсеһе лә, һаумал ғына сөсө ҡымыҙы ла, әрем, бөтнөк тәме килеп торған ялан яғыныҡы ла –йәнең теләгәне бар ине һатыуҙа! Шуныһы айырым иғтибарға лайыҡ, һәр ерлек ҡымыҙы тәме менән бер-береһенән айырылып тора. Литр ярымы 200 һумға тәҡдим ителгән шифалы эсемлекте бер юлы хатта 20-шәр литр һатып алыусылар ҙа бар ине. Шулай булмай ни, ҡымыҙҙың шифаһы һанап бөткөһөҙ бит ул!\nРеспубликаның төрлө төбәктәренән килтерелгән утыҙ төрлө эсемлекте белгестәр ҙә ентекле баһаланы. Республиканың стандартлаштырыу, метрология һәм һынауҙар үҙәге һәм аҙыҡ-түлекте сертификациялау төркөмө вәкилдәре гигиена талаптарының үтәлешен, ҡымыҙҙың ҡуйылығын, әселеген тикшерҙе. Шул рәүешле фестивалдең иң яҡшы ҡымыҙы билдәләнде. Бынан тыш, сарала ҡымыҙ бешеүселәр съезы үтте, уларҙы уҡытыу ҙа ҡаралғайны.\n«Йәйләү» башҡорт ҡымыҙы фестивалендә этно-ихата ҡоролдо, концерт, йәрминкә, «Ашмаркет» аш-һыу фестивале ойошторолдо, шулай уҡ ҡымыҙ һәм сәй менән һыйланып ял итеү урыны булдырылды. Күргәҙмә ойоштороуҙа беҙҙең район вәкилдәре лә әүҙем ҡатнашты. Район ағинәйҙәре, Балалар ижад йорто, “Йыла-йыр” ҡулланыусылар йәмғиәте хеҙмәткәрҙәре һ.б. тарафынан әҙерләнгән, Йылайырыбыҙҙың данлы тарихын, милли-мәҙәни үҙенсәлеген, халыҡ кәсептәрен сағылдырған бай күргәҙмәне фестивалгә йыйылыусы халыҡ ҡыҙыҡһынып ҡараны. Ғөмүмән, ипподром биләмәһе башҡорт халҡының элекке көнитмешен тулы сағылдырҙы. Бында теләге булған һәр кемде балаҫ һуғыу, кейеҙ баҫыу шөғөлдәренә өйрәттеләр, ағастан төрлө әйберҙәр, милли стилдәге түшелдеректәр, янсыҡтар оҫталарға ла мөмкин ине.\nБайрамда ир-аттар һәм хатта ҡатын ҡыҙҙар ҙа суҡмар сөйөп ҡараны. 20 килограмлы ҡайын суҡмарҙы иң алыҫҡа ырғытыусыға бер тартма ҡымыҙ бүләк ителде. Кескәйҙәр өсөн төрлө мауыҡтырғыс\n"Йәйләү" башҡорт ҡымыҙы этнофестиваленең икенсе көнөндә һигеҙенсе "Терра Башҡортостан" ат спорты турниры үтте. Унда Стәрлетамаҡ, Йылайыр, Ҡалтасы, Мәләүез, Өфө райондары һыбайлылары уҙышты.\nТурнир ике этапта барҙы. Тәүҙә район чемпиондары билдәләнде, һуңынан дүрт еңеүсе һәм дүрт көмөш призер "Аҡбуҙат" ипподромы юртаҡтарында ярышты. Көсөргәнешле алышта беренсе булып Евгений Семёновтың юртағы (Стәрлетамаҡ) килде. Икенсе - Рудольф Кузяхметов (Ҡалтасы), өсөнсө урынды Ринат Ғәлимов (Мәләүез) яуланы.\nӘйткәндәй, 11 октябрҙә, Республика көнөндә, турнир-ҙың финал ярыштары үтә-сәк. Сара Башҡортостан Республикаһының 100 йыллы-ғына арналасаҡ.


Наркоманияны иҫкәртеү йылы тамамланды һәм ул дауам итә\nОшо көндәрҙә үткән Президент Советы ултырышында наркоманлыҡ, эскеселек һәм тәмәке тартыуҙы иҫкәртеү йылына йомғаҡтар яһалды. БР Хөкүмәте Премьер - министры Рафаэль Байдәүләтов билдәләүенсә, республикала йылдың тематикаһын иғлан итеүҙең төп маҡсаты булып халыҡтың физик, әхлаҡи һәм рухи сәләмәтлеген нығытыу, халыҡта сәләмәт тормош алып барыу теләген формалаштырыу торҙо. Һәм, дөйөм алғанда, был бурыстар тормошҡа ашырылды. Сөнки иң мөһиме, Башҡортостан Пр езиденты Мортаза Рәхимов әйтеүенсә, "беҙ йәмәғәтселектең сәл әмәт көстәрен туплап, уларҙы насар ғәҙәттәргә ҡаршы йүнәлтеүгә ирештек".\nХөкүмәт башлығының доклады бер сәғәт тирәһе дауам итте. Был аңлашыла ла, сөнки башҡарылған эштең ғәйәт ҙур күләмдә булыуы билдәле.\nЗакондарҙан башлайыҡ, сөнки тейешле хоҡуҡи нигеҙ булмағанда , был яуызлыҡҡа ҡаршы көрәшеү мөмкин түгел. Башҡортостанда\nбыл йәһәттән "Башҡортостан Республикаһында эскеселек, наркомания һәм токсикоманияны иҫкәртеү тураһында" Закон\nҡабул ителде. Бынан тыш БР Дәүләт Йыйылышы РФ Дәүләт\nДумаһына "Рәсәй Федерацияһында эскеселек, наркомания һәм токсикоманияны иҫкәртеү системаһы нигеҙҙәре тураһында" Федераль закондың яңы проекты менән мөрәжәғәт итте.\nРеспубликала конференциялар, түңәрәк өҫтәлдәр, спорт ярыштары - төрлө статустағы саралар үтәреү туҡталып торманы.\nАғартыу эшенең һуңғы аккорды тип "Рәсәй Федерацияһы субъекты шарттарында наркотиктарға бәйле хәлгә дәүләт стратегияһы" ғилми - ғәмәли конференцияһын атарға булалыр. Унда 650 кеше ҡатнашты. Был сарала БР Хөкүмәте һәм Рәсәй һәм Белоруссияла наркотиктар һәм енәйәтселек буйынса БМО Идаралығы төбәк вәкиллегенең наркоманияны иҫкәртеү һәм сәләмәт тормошто пропагандалау өлкәһендә хеҙмәттәшлеге тураһында килешеүгә ҡул ҡуйылды, ә Башҡортостандың был өлкәлә эшмәкәрлек тәжрибәһе алдынғы тип танылды һәм уны Федерацияның барлыҡ субъекттары араһында таратырға тәҡдим ит елде.\nКөс структуралары ла әүҙемләште. 2005 йылда хоҡуҡ һаҡлау органдары тарафынан наркотиктарға бәйле 4 333 енәйәт асыҡланған, был һан унан алдағы йыл мнән сағыштырғанда 48,2 процентҡа күберәк. Уларҙың 60 проценты наркотик матдәләр һатыуға бәйле. 900 килограмм наркотик матдә законһыҙ әйләнештән алынған, уларҙың 348 килограмын героин тәшкил итә . "Первитин" һәм "дезоморфин" етештереү менән шөғөлләнеүсе 1 2 йәшерен лабораторияның эшмәкәрлегенә сик ҡуйылған. 2004 йы л менән сағыштырғанда алдан һөйләшеү буйынса йәки\nойошҡан төркөмдәр тарафынан наркотиктарға бәйле енәйәттәрҙе асыҡлау күләме 4,2 процентҡа артҡан.\nМедицина хеҙмәттәре лә йоҡлап ятмай. Халыҡҡа наркологик ярҙам күләмен киңәйткәндән һәм дауалауҙың яңы алымдарын ҡуллана башлағандан һуң, медиктар махсус наркологик ярҙам һорап мөрәжәғәт итеүселәр һаны 12,4 процентҡа, реабилитация курсы үтеүселәр һаны 1,7 процентҡа артыуын белдерә.\nМәғариф, мәҙәниәт, йәштәр сәйәсәте, спорт, киң мәғлүмәт\nсаралары учреждениеларының эштәре емешле булды. Күрелгән са ралар һөҙөмтә бирҙе, тип билдәләне БР Хөкүмәте башлығы. Наркотиктарға бәйле хәлде дәүләт һәм йәмәғәтселек тарафынан\nконтролдә тотолоуы хроник алкоголизм һәм наркомания сиренә дусар булыусылар һанынының кәмеүенә булышлыҡ итә, тип билдәләне Рафаэль Ибраһим улы. Балалар һәм үҫмерҙәрҙең алкоголизм һәм токсикомания менән ауырыуы, ярашлы рәүештә, 1 2 һәм 7,9 процентҡа кәмегән. Алкоголь психозы 5,5, алкоголиз м менән сирләүселәр һаны - 3,7 процентҡа кәмеүе күҙәтелә.\nБеҙҙең республикала наркомания һәм алкоголизм менән ауырыу буйынса күрһәткестәр Рәсәй һәм Волга буйы федераль округы менән сағыштырғанда байтаҡҡа кәмерәк. "Әммә был беҙҙең өсөн йыуаныс булырға тейеш түгел, - ти Рафаэль Ибраһи м улы. - Наркомания һәм эскелек элеккесә йәмғиәтт өсөн етди проблема булып ҡалыуын дауам итә. Ағымдағы йылда наркомания диагнозы менән иҫәпкә алыныусылар һаны 14 процентҡа артҡан. Наркотик матдәләр ҡулланыусыларҙың иҫкәртеү төркөмөндә был сиргә дусар булыусылар һаны арта. Бөгөнгө көнгә 5132 наркоман иҫәптә тора". Һәм был айсбергтың\nкүҙгә күренгән өлөшө генә.\nТимәк эш дауам итәсәк. Премьер - министрҙың фекере буйынса наркотиктарҙың законһыҙ әйләнешенә сик ҡуйыу, уларҙың республикаға үтеп инеү каналдарын ҡаплау, наркоман\nһәм алкоголиктарҙы дауалау буйынса өҫтәмә саралар күрергә кәрәк буласаҡ. Сөнки бары дөйөм көс менән генә беҙ Башҡортостанда наркотиктарға ышаныслы ҡалҡан ҡуя һәм йәмғиәтебеҙгә сәләмәт киләсәк тәьмин итә аласаҡбыҙ.


Экологик өмәләрҙә миллиондан ашыу кеше ҡатнашты // Иҡтисад | новости башинформ.рф\nЭкологик өмәләрҙә миллиондан ашыу кеше ҡатнашты\n10:29, 26 апреля 2010 Иҡтисад\nРеспубликаның миллиондан ашыу кешеһе тораҡ пункттарын таҙартыу, төҙөкләндереү һәм йәшелләндереү буйынса сараларҙа ҡатнашты. БР Экология министрлығынан хәбәр итеүҙәренсә, экологик акциялар үткәреүгә 14 меңдән ашыу техника берәмеге йәлеп ителде. 69 мең тонна самаһы ҡаты көнкүреш ҡалдыҡтары йыйып, сығарып түгелде.\nРеспубликала төҙөкләндереү буйынса үткәрелгән айлыҡ сиктәрендә 1300 мең квадрат метрҙан ашыу юл япмаһы ремонтланды. 46 мең погон метр ҡойма, бина фасадтары һәм башҡа элементтар төҙөкләндерелде. Тораҡ пункттарын йәшелләндереү әүҙем алып барыла. Был эшкә уҡыусылар, йәш экологтар йәлеп ителә. 24 апрелгә 11560 ағас һәм ҡыуаҡлыҡ үҫентеһе ултыртылды.\nБР Экология министрлығы дәүләт инспекторҙары административ комиссиялар составында төҙөкләндереү буйынса айлыҡ сараларының үтәлешен контролдә тота. Улар 428 объектты тикшерҙе, уларҙан 94-е тәбиғәтте һаҡлау закондары талаптарына яуап бирмәй. Объекттарҙы тикшереү һөҙөмтәләре буйынса 74 кеше административ яуаплылыҡҡа тарттырылды. Бынан тыш, 32 вазифалы һәм 38 физик шәхескә штраф һалынды. Штрафтарҙың дөйөм суммаһы 324,5 мең һум тәшкил итте.\nТеги: экология, өмәләр, төҙөкләндереү буйынса айлыҡ


Ҡиблаһы – ил, халыҡ яҙмышы » Башҡортостан гәзите\nҠиблаһы – ил, халыҡ яҙмышы\n31-10-2017, 00:10 // Йәмғиәт, Социаль мәсьәлә, Анонстар // Баҫып сығарырға\nБынан теүәл 100 йыл элек Ырымбурҙа “Башҡорт иттифаҡи бюроһының мөхбире” исемле гәзиттең тәүге һаны сыға.\nБыл көн — 14 июнь — “Башҡортостан”ыбыҙҙың тыуған көнө генә түгел, ә тотош милли матбуғатҡа нигеҙ һалынып, хәҙер республикабыҙҙа йыл да Матбуғат байрамы булараҡ билдәләнә.\nХалҡыбыҙҙың баш осонда ҡылыс ялтлаған хәтәр мәлдәрҙә лә, хатта буталсыҡ юл сатында ҡалған сағында ла, ил өҫтөнә ҡайғы-хәсрәт ябырылғанда ла гәзит милләтебеҙҙең тоғро юлдашы булды. Баҫмабыҙ колхоз да төҙөнө, индустриялаштырыу осоронда заводтарҙы ла аяҡҡа баҫтырҙы, нефть фонтандарын да яҡтыртты, Бөйөк Ватан һуғышы йылдарында ватандаштарыбыҙ менән бергә тыныслыҡ өсөн дә алышты, һуғыштан һуң илде лә аяҡҡа баҫтырҙы, сиҙәм дә күтәрҙе, һынылышлы 90-сы йылдарҙа республикабыҙға берҙәмлек, татыулыҡ та яулашты. “Башҡортостан” бөгөн дә яңы Башҡортостан, яңы Рәсәй менән бер аҙымдан атлай. Эйе, гәзит ил, халыҡ ни кисерһә – шуны кисерҙе, ниндәй һынауҙарға дусар булһа – шуны бергә ашатлап үтте. Шулай ҙа “Башҡортостан” үҙенең асыл-маҡсатына хыянат итмәне: һәр дәүерҙә лә халҡыбыҙҙың йылъяҙмасыһы булды һәм әле лә ошо еңел булмаған бурысты артмаҡлауын дауам итә.\nВаҡытында исемен бер нисә мәртәбә үҙгәрткән гәзит суверенитет өсөн ҡыҙыу көрәш барған 1990 йылда борон-борондан ата-бабаларыбыҙ төйәк иткән республикабыҙҙың атамаһы — “Башҡортостан” исеме менән донъя күрә башлай, һәм был — хәҡиҡәттең тантана итеүенә бер миҫал, сөнки гәзитебеҙ республикабыҙ, халҡыбыҙ тормошоноң барлыҡ өлкәһен дә яҡтырта. Шунда уның мәртәбәһе лә, бүтән ваҡытлы матбуғат сараларынан айырмалы, өҫтөнлөгө лә.\n“Башҡортостан” – милләтебеҙҙең алтын бағанаһы, телебеҙҙең, рухыбыҙҙың, тарихыбыҙҙың һаҡсыһы. Бөгөн телде һаҡлауҙа, милләтебеҙҙе киләһе быуатҡа лайыҡлы алып барып еткереүҙә лә баҫмабыҙҙың өлөшө ҙур.\n“Башҡортостан” редакция хеҙмәткәрҙәренең гәзите түгел. Ул — халыҡтыҡы. Шуға күрә төп урында халыҡ мәнфәғәте, халыҡ хәстәре ята. Республикабыҙҙың һәм милләтебеҙҙең бер быуатлыҡ йылъяҙмаһын артабан да бергәләп яҙайыҡ.\nҮҙгәртеп ҡороуҙар осоро, йәки “Урам балалары”\nАйгиз Баймөхәмәтовтың сираттағы китабын халыҡ\nТуған тел һағындағы остаз\nУҡытыусы – балаларҙы яҡтылыҡҡа әйҙәүсе, уларҙың


Сибайҙа ҡаланың 60 йыллығына арналған энциклопедия нәшер ителәсәк // Йәмғиәт | новости башинформ.рф\nСибайҙа ҡаланың 60 йыллығына арналған энциклопедия нәшер ителәсәк\n12:47, 7 июня 2013 Йәмғиәт\n2015 йылда Сибай ҡалаһының нигеҙ һалыныуына 60 йыл тула. Ошо ваҡиға айҡанлы ҡалала энциклопедия нәшер итеү буйынса эш башланған. Был эшкә «Башҡорт энциклопедияһы» ғилми-нәшриәт комплексы ла йәлеп ителгән.\nҠала хакимиәте башлығы ҡарары буйынса энциклопедия әҙерләү һәм баҫтырыу буйынса редакция коллегияһы һәм эш төркөмө булдырылған. Эш төркөмө ултырыштарында китапҡа индереләсәк темалар исемлеге әҙерләнгән.\nҠала тураһындағы ғилми, тарихи, библиографик материалдарҙы бер баҫмаға туплау энциклопедия сығарыуҙың төп маҡсаты булып тора. Шуға күрә редакция коллегия һәм эш төркөмө алдында мәғлүмәттәрҙең тулылығын тәьмин итеү бурысы тора. Баҫмаға ҡала тормошондағы мөһим ваҡиғалар, ҡаланы үҫтереүгә тос өлөш индергән кешеләр тураһында мәғлүмәттәр индереләсәк. Бөгөнгө көндә Сибай предприятиелары һәм ойошмалары баҫмаға индереү өсөн барлыҡ талаптарға яуап биргән хеҙмәткәрҙәр һәм ветерандар исемлектәрен әҙерләй.\nҠалала йәшәгән һәр кеше үҙ тәҡдимдәрен индерә ала. Барлыҡ материалдар редакция коллегияһы һәм эш төркөмө ултырыштарында тикшереләсәк. Тәҡдимдәрҙе ҡала округы хакимиәтенә йәки «энциклопедия өсөн» билдәһе менән admin_sibai07@mail.ru адресына ебәрергә мөмкин.